open-index/open-wikipedia-markdown huggingface dataset:
非常學堂

**非常學堂**，支援香港輟學生服務，香港遊樂場協會搞嘅，應對輟學問題，服務瀕臨輟學生、家長、先生、社工等。

## 服務
全香港公開招募輟學生，用小組形式做足三個月密集訓練，由好有輔導邊緣青少年經驗社工負責策劃，引導距哋參與，同埋請導師，因應程度，以生動活潑方式教授中英數，減低學習抗拒，為升學就業準備。

輟學生各有所需，社工為佢哋個別輔導，確立自己方向，訂定自己目標，社工會聯絡家長，做家訪，同家人互相配合，強化家庭支援。

## 近年發展
2003年，配合教育統籌局編制咗「非常教室」活動教材
，喺十幾間學校試行，效果良好。 

2005年，澳門社工局成立南區社區青年工作隊時，邀請香港遊樂場協會擔任顧問，參照香港服務模式，喺澳門推行支援服務。

2007年起，由香港教育局支持下，服務延伸到十五歲以上，推行「非常高校」計劃。 

2009年，以非常高校課程，申請香港資歷架構第一級，由香港學術及職業資歷評審局審批通過。

## 攷


## 外部連結
* 香港特別行政區政府教育局  升學及復學出路
* 香港學術及職業資歷評審局
* 非常學堂官方網站
雞髀

**雞髀**（俗寫**雞肶**，有時寫錯做**雞脾**）即係雞嘅髀。雞髀係成隻雞最多肉嘅身體部位，加上肉質嫩滑，可以當做一種嘢食。

響香港，雞髀有好多種整法，例如油炸、鹵水、燒烤等等。

## 俗語
「雞髀打人牙骹軟」就係畀啲好處一個人，佢就應承你嘅要求。

## 攷
姬息姑

**姬息姑**（）係西周魯國君主，即係魯侯，前721年到711年在位，死後謚號**隱公**，所以又叫**魯隱公**。佢老頭係魯侯姬弗涅，佢攝政於佢出身好啲嘅細佬姬允，最後畀人刺殺而死。

## 屋企
姬息姑係姬弗涅（謚惠公）個仔。佢阿媽係聲子。

姬弗涅正室係宋國嫁過來嘅孟子。但孟子死，姬弗涅就搵陪嫁親戚嘅聲子就填房。姬弗涅同聲子就生咗姬息姑。後尾姬弗涅娶咗宋國君主子司空（謚武公）嘅女仲子做妾，生咗姬允（謚桓公）。因為仲子出身嘅地位比聲子高，所以按例，姬允係將來嘅魯侯。之後，姬弗涅死，因為姬允年紀太細，國人就揀姬息姑攝位。

## 登位
姬息姑公元前721年正月接位，雖然《春秋》寫嘅係春天，但實情周正比家下夏正早一個月，所以係冬天。雖然接位，但覺得個位始終係細佬嘅，打算到佢大個就畀返個位佢。

## 謀殺
公子翬（《左傳》寫羽父，《史記》秦本紀寫公子翬）見姬息姑係攝政，遲早還位畀姬允。於是乎，翬提出殺死姬允，求佢畀個太宰佢做。之但係，姬息姑斷然拒絶。姬息姑重話佢一定會還位，而且經已喺菟裘起屋，打算響嗰處終老。

翬聽到咁就好驚，如果將來姬允就位，知道咗佢做過啲咁事，可能會秋後算賬。於是乎把心一橫，走去姬允度，話姬息姑有意害佢，請求姬允畀佢殺姬息姑，姬允就當然應承。

翬就密謀殺姬息姑。姬息姑後生時，重係公子嗰陣，就同鄭國響狐壤打仗，因此畀鄭國俘虜。鄭國困（讀溫陰戈去）響尹氏嗰度。後尾佢哋賄賂尹氏，拜尹氏主人鍾巫，咁尹氏先至於咗佢。姬息姑回國後就立館畀鍾巫。每逢十一月就去拜，而間館由寪氏睇住。

翬就趁呢個機會，響公元前711年，十一月，壬辰日，派人暗殺姬息姑，嫁禍畀寪氏，即刻立由姬允繼位。寪氏因為咁而死咗啲人。

## 政績
姬息姑當政期間，魯國國力較強。除咗到棠地觀魚，畀當時人認為不合於禮之外，處理政事、軍事都比較謹慎公正，亦同鄰國修好，所以周圍小國如滕、薛等國，都到魯國朝拜。佢同鄭國、齊國等強國亦都結好。

## 紀年
《春秋》呢本書，以姬息姑登位做開始嘅年份。

《春秋》記隱公三年春，周王二月，己巳日有日食。按額我畧曆計，應該係公元前719年2月14號，唐曆三月己巳日。響日出時分所見。

## 謚
謚號隱，來自【隱拂不成】，即係好慘咁畀人掃走，唔成功咁意思。因為魯只係一個侯國，叫公只不過係尊稱，唔係公爵咁解。
Anya Marina

**Anya Marina**（）係美國嘅女唱作人，Grey's Anatomy同Gossip Girl呢啲電視劇有用到佢啲歌。
## 出嘅碟
### 細碟
* Whatever You Like（2009年）
### 大碟
* Miss Halfway（2004年）
* Slow & Steady Seduction: Phase II（2009年）
## 出面網頁
Sebastiano Timpanaro

**Sebastiano Timpanaro**（）係意大利嘅古典哲學派哲學家同作家。
## 寫嘅書
* *Peyron*, 1943, Florenz : Parenti.
* *Nozioni elementari di prosodia e di metrica latina per la scuola media*, 1953, Florenz : G. D'Anna.
* *La filologia di Giacomo Leopardi*, 1955, Florenz : Le Monnier.
* *Angelo Mai*, 1956, Messina; Florenz : D'Anna.
* *La genesi del metodo del Lachmann*, 1963, Florenz : F. Le Monnier.
* *Classicismo e illuminismo nell'Ottocento italiano*, 1965, Pisa : Nistri-Lischi.
* *Ricordo di Nicola Terzaghi*, 1966, La Spezia : Tip. moderna.
* *Sul materialismo*, 1970, Pisa : Nistri-Lischi.
* *Il lapsus freudiano : psicanalisi e critica testuale*, 1974, Florenz : La nuova Italia
* *Contributi di filologia e di storia della lingua latina*, 1978, Rom : Edizioni dell'Ateneo & Bizzarri.
* *Aspetti e figure della cultura ottocentesca*, 1980, Pisa : Nistri-Lischi.
* *Antileopardiani e neomoderati nella sinistra italiana*, c1982, Pisa : ETS.
* *Il socialismo di Edmondo De Amicis : lettura del Primo maggio*, c1983, Verona : Bertani.
* *Per la storia della filologia virgiliana antica*, 1986, Rom : Salerno. ISBN 88-85026-81-8.
* *La fobia romana e altri scritti su Freud e Meringer*, 1992, Pisa : ETS. ISBN 88-7741-623-8.
* *Nuovi contributi di filologia e storia della lingua latina*, 1994, Bologna : Pàtron.
* *Nuovi studi sul nostro Ottocento*, c1995, Pisa : Nistri-Lischi.
* *Sul materialismo*, 1997, Mailand : UNICOPLI. ISBN 88-400-0436-X.
* *Virgilianisti antichi e tradizione indiretta*, 2001, Florenz : L. S. Olschki. ISBN 88-222-5010-9.
* *Il verde e il rosso : scritti militanti, 1966-2000*, 2001, Rom : Odradek. ISBN 88-86973-34-9.
* *Carteggio su Freud (1971-1977)*, 2001, Pisa : Scuola normale superiore. ISBN 88-7642-104-1.
* *Per la storia della filologia virgiliana antica*, 2002, Rom : Salerno. ISBN 88-85026-81-8.
* *Sulla linguistica dell'Ottocento*, 2005, Bologna : Il mulino. ISBN 88-15-10775-4.
* *Contributi di filologia greca e latina*, 2005, Florenz : Università degli studi. ISBN 88-89051-11-6.
Beatcollective

**Beatcollective** 係一支奧地利嘅流行樂隊，2001年埋班。
## 成員
* Regina Mallinger （女聲）
* Karin Wasmeir （女聲）
* Harald Baumgartner （男聲）
* Christian Steinkogler （結他手）
* Josef Doblhofer （結他手）
* Roman Steinkogler （鍵盤手）
* Michael Wittner （低音結他手）
* Roman Baumgartner （鼓手）
## 出嘅碟
### 大碟
* To Be or Not to Be (2008年)
### 細碟
* This Love (Is Anything But Love To Me) (2009年)
* Three Wishes (2009年)

## 出面網頁
* Beatcollective樂隊官方網頁
* Beatcollective嘅MySpace
* Beatcollective嘅last.fm
魯

**魯**係唐字，可以指：

*魯國 (搞清楚)，古代中國政權
*魯氏，唐人姓氏
*山東，中國一省
馬拉松

係種長跑賽，現代馬拉松要跑42公里又195米（26哩又385碼），而家通常會響路面跑。馬拉松嘅起源，相傳係公元前490年古希臘響希波戰爭馬拉松戰役打贏波斯，有個希臘士兵由馬拉松跑返雅典報捷之後死咗，但呢個傳說存有爭議。

馬拉松一半路程（21.0975公里）嘅賽跑就叫半馬拉松，多過42.195km嘅耐力跑就叫超級馬拉松。
## 睇埋
*耐力
*搜集拉松
## 參攷
魯 (周)

:*魯國彈咗來呢度。如果想睇其他魯國，睇[[魯國 (搞清楚)]]。*

**魯**（）係周諸侯國，位置約莫家下中國山東曲埠一帶，諸侯之中，屬於侯國，所以君主係魯侯。

周武王姬發初立分封諸侯，分魯畀周公姬旦。但實際上魯地響商民之手，所以姬旦並未就國，而且姬旦係王室要人，留守響鎬京。周成王姬誦繼位，有三監之亂姬旦平亂後，聯同姬誦同召公姬奭先後東征，周勢力先至深入東面商民之地。而姬旦就封佢個大仔姬伯禽，響商民舊國奄笪地就國。

## 出名嘅歷史人物
*曹沫
*曹劌
*三桓
**慶父
**孟穆伯
**孟獻子
**孟莊子
**孟孝伯
**孟僖子
**孟懿子
**季友
**季孫行父
**季孫宿
**季孫意如
**季孫斯
**季孫肥
**叔牙
**公孫茲
**叔孫得臣
**叔孫僑如
**叔孫豹
**叔孫婼
**叔孫不敢
**叔孫州仇
*陽虎
*展氏
**柳下惠 
*臧孫氏
**臧文仲
**臧武仲
*公子益師
*公子彄
*公子翬
*公子結
*公子買
*襄仲（東門氏）
*叔弓 
*叔梁紇 
*孔子
*墨子
*魯班
*公儀休
*項羽
*梓慎
Die Happy

**Die Happy** 係德國烏爾姆嘅搖滾樂隊，1993年埋班。

## 拎
* Die Happy樂隊官方網頁
* Die Happy樂隊官方樂迷坊

類:搖滾樂隊
Das Auge Gottes

**Das Auge Gottes**係德國什未林嘅一支流行搖滾樂隊，1989年埋班，1998年解散。

類:搖滾樂隊
Carved in Stone

**Carved in Stone** 係德國嘅神秘民謠樂隊，樂隊成員就得Swawa一個人，啲樂器包括咗木結他、鍵盤、唱歌、笛同Clàrsach嘅編曲、演奏、錄音就佢自己搞掂。
Swawa另一個身份就係Viking Metal樂隊Taunusheim嘅鍵盤手Ilona Jeschke。
## 大碟
* The Forgotten Belief (2002年)
* Hear the Voice (2004年)
* Tales of Glory & Tragedies (2007年)
哈維

**哈維**（**William Harvey**，）係英國醫生同解剖學家，因為最先發現咗血液循環嘅現象，成為現代生理學嘅先驅，佢對胚胎發育亦有研究。

佢出嘅書有《關於動物心臟與血液運動嘅解剖研究》（Exercitatio Anatomica de Motu Cordis et Sanguinis in Animalibus，1628年）同《動物嘅生殖》（De Generatione，1651年）等。

## 出面網頁
三權合作

**三權合作**，亦作「**三權配合**」或「**三權協力**」。呢個概念經歷左以下幾個階段。

### 創世紀
喺２００８年７月７號，當時嘅中共中央政治局常委、國家副主席、中央書記處書記、中央黨校校長習近平訪問香港，喺中聯辦接見中央駐港機構同特區高層、立法會主席范徐麗泰同終審法院首席法官李國能嘅時候提出咗一個全新嘅概念：團結呢，那就是我們的這個運行團隊、這個管治團隊要精誠合作，行政、立法、司法三個機構，互相理解，互相支持，共同珍惜我們來之不易的這樣一個香港繁榮穩定的大好局面。呢個概念普遍被認為係推翻咗一國兩制之下、港府依例維持三權分立嘅傳統。

#### 社會反應
中央政策組顧問 練乙錚 先後係《信報》專欄發表相關政論文章，提點港府唔應該撻倒車。

* 《國家與分裂》
* 《如何看待習近平的「團隊」說？》
* 《千回歸萬回歸　司法獨立不能回歸》

港大法律系副教授 戴耀廷 係《明報》〈法政隨筆〉發表短文強調「**權力分立**」係好重要。

* 《具憲政視野的領袖》
* 《司法獨立是法治的基石》
* 《奴才文化》
* 《「權力分立、相互制衡」的必要性》

### 滅制衡
喺２０１３年１０月，當時嘅中聯辦宣傳文體部長郝鐵川連續投稿《明報》，明確表示行政高於立法、司法單位。《基本法》規定特首高居於立法會和香港法院之上，直轄於中央政府，亦直接對中央政府負責，執行中央的指令。
喺２０１５年９月１２號，當時嘅中聯辦主任張曉明出席《基本法》頒布廿五周年研討會，發表特首超然論。首先應當明確的是，香港不實行三權分立的政治體制，回歸前不是，回歸後也不是。不搞「三權分立」是基本法起草有關規定時的一個重要指導思想。

行政長官具有超然於行政、立法和司法三個機關之上的特殊法律地位，是特別行政區權力運作的核心人物，位於中央政府之下、三權之上，起到連結的作用。喺２０１６年１０月嘅立法會宣誓風波，當時嘅特首梁振英與律政司長袁國強入稟高院，申請司法覆核及禁制令，阻止青年新政兩議員宣誓，被指破壞三權分立，港府回應如下：政府消息人士回應有關破壞三權分立的說法，指立法會的開會及休會日期都是由行政長官訂定。根據《基本法》，行政長官是整個特區的首長，律政司是行政長官的法律部門。

#### 支援觀點

基本法委員會委員、北大法學教授饒戈平認為「三權分立不符合《基本法》」，《基本法》雖然冇用到「行政主導」嘅字眼，但呢個係其本來意思。

特首梁振英認為香港情況特殊、唔可以套用其他國家嘅三權分立概念，批評有人對張曉明嘅言論作出好嚴厲嘅批評、係斷章取義同埋不負責任。

政務司長林鄭月娥稱《基本法》寫得好清楚，張曉明嘅講法唔係新觀點，亦都唔係話特首唔使守法。

律政司長袁國強認為特首超然論唔係話特首有任何「獨大權力」，因為特首冇可能有「超乎法律制度」嘅權力。

全國人大常委范徐麗泰認為泛民嘅批評係「杯弓蛇影」，所謂爭拗不過係文化上嘅差異。

基本法委員會委員、全國人大代表譚惠珠認為張曉明嘅講話忠於起草《基本法》時嘅討論，「大家完全唔需要驚慌，香港仍然係一個法治嘅地方。」

#### 中性觀點
民主思路召集人、立法會議員湯家驊認為中港雙方正在加強聯繫，中聯辦唔應該「喺奇怪嘅時機講呢啲。」

全國港澳研究會副會長劉兆佳認為「港督與行政長官都擁有龐大的制定政策和人事任免的權力」，特首超然論係想重申香港嘅自治權力係嚟自中央。

#### 反對觀點
終院首席法官 馬道立 強調《基本法》第２條、第１９條、第８５條訂明香港司法獨立，法律面前人人平等。

公務員事務局局長 王永平 舉例《基本法》第７３條第九款，指出立法會有權彈劾特首，如果成功嘅話，可以交俾北京睇下點處理。所以喺基本法之下，特首都受立法會制衡。

教協會長 馮偉華 追溯咗啲 case：終院首席法官馬道立喺２０１４年講過《基本法》訂明嘅三權分立原則；律政司長袁國強都喺同一年７月９號回應《一國兩制白皮書》嘅提問時，清楚講過香港係實行三權分立嘅司法管轄區；２０２２年夏正民法官喺判辭入面亦指出《基本法》設計用咗三權分立嘅模式。認為特首超然論係曲解咗《基本法》。

港大法律學院前院長 陳文敏 強調：《基本法》列明三權職責同權力互相制衡，顯示三權分立已經喺法律框架入面，冇任何人或者機構可以凌駕法律之上。

大律師公會發表聲明，提到《基本法》清楚界定咗行政、立法、司法嘅關係同權責。法院會引用'''普通法'''入面嘅「權力分立」原則，「無論行政長官在香港特別行政區的政治體制中的角色被如何表述，在《基本法》下亦不能被理解為凌駕於香港法律之上」。

前基本法草委、民主黨創黨主席 李柱銘 認為三權分立係普通法重要概念之一，香港回歸前一直實行**普通法**，而且《基本法》有多條文寫明點樣制衡特首。佢直言特首超然論同重寫基本法無異，唔能夠接受。
### 中國化
喺２０１７年７月１號，當時嘅中共中央總書記、國家主席、中央軍委主席、中央國家安全委員會主席、中央政治局常委習近平落嚟香港視察，出席慶祝香港主權移交廿周年大會同本港第五屆政府就職典禮，接見新任行政長官林鄭月娥及行政、立法、司法機構負責人嘅時候，將九年前創造嘅概念再加強。特別行政區政府管治團隊是一個整體，關鍵是要全面落實和進一步完善以行政長官為核心的行政主導體制，處理好行政、立法關係，真正做到議而有決、決而有行，確保政府依法施政的順暢、高效；要自覺維護管治團隊的團結，堅決維護行政長官的權威，在工作上相互支持、相互配合、相互**補台**，共同維護政府整體的威信和聲譽。呢個講法即時引起軒然大波，尤其係「以特首做核心嘅行政主導體制」呢一句，加埋「特首權威」、「互相撐台」呢啲詞語，擺到明係話特首大晒，要立法、司法單位為政治服務。

### 夾硬食
新華社２０１６年７月版《新聞報導禁用詞和慎用詞》規定中國傳媒在報道港澳時政嘅時候，不得出現「三權分立」。

中國最高法２０１７年初連出五篇 post，將「憲政民主」、「三權分立」、「司法獨立」等詞彙列為「錯誤思想」和「陷阱」。

２０２５年舊曆年前，中國最高檢印發《全面深化檢察改革、進一步加強新時代檢察工作的意見》，明確將「憲政」、「三權鼎立」、「司法獨立」列為「錯誤觀點」和「錯誤思潮」。

## 參考



## 睇埋
*三權分立
*普通法系
*香港基本法
Oasis

**Oasis** []（**綠洲樂隊**） 係英國嘅搖滾樂隊，1991年埋班，係英國最受歡迎嘅搖滾樂隊之一，到過香港三次，2009年解散。
Lindenstraße

**Lindenstraße**（譯做**林登大街**、**菩提樹大街**） 係一部德國嘅電視劇，從1985年12月開始喺西德嘅WDR播映，到而家重播緊，係德國第一部肥皂劇同埋最長、最成功嘅電視劇。
Toshl

**Toshl**（），原名，係日本搖滾唱作人、X JAPAN嘅主唱，血型係A型，X時代花名係『TOSHIくん』，2010年2月，藝名由「**TOSHI**」改成「**Toshl**」。1997年因為俾邪教「HOME OF HEART 」洗腦而退出X JAPAN，導致樂團解散，喺2007年重組X JAPAN，2009年成功脫離邪教。

## 經歷
1965年喺千葉縣館山市出世，三兄弟入面最細嗰個，喺小學時開始同YOSHIKI搞樂團，喺入面擔任歌手。1982年，喺佢哋兩個高中時就組成X（而家嘅X JAPAN），1989年就透過SONY正式出道。

1997年，喺邪教組織HOME OF HEART嘅洗腦下，同屋企人同團員愈嚟愈疏遠同分歧，最終主動退團，X JAPAN 因為無可以取代到Toshl嘅主唱而解散。之後佢開始經歷長達12年嘅洗腦，直到2009年先完全脫離到，重搞到要申請破產。而2008年加入返重組嘅X JAPAN，目前以個人同X JAPAN身份展開活動。

## 書籍
*《洗腦 X JAPAN 主唱的邪教歷劫重生告白》（2014年7月23日、林詠純譯）ISBN 9789861754055
## 出面網頁
* 
## 參考
醫生樂隊

**醫生樂隊**（） 係柏林一支Punk Rock樂隊，用德文寫歌，德國樂隊中算賣得好掂。1982年埋班，1989年解散，1993年又重組。
蠔油

**蠔油**係用蠔同鹽水煮成嘅醬，深啡色、黏黏哋，中國粵菜經常用到。

## 歷史
蠔油係1888年喺中國廣東省香山南水鄉由李錦裳意外發明，因為佢原本煮蠔肉畀餐廳客人，不過唔記得熄火，白色嘅蠔汁喺鍋入面濃縮成咖啡色，不過試過味道之後，效果出奇地好。佢創立嘅李錦記亦繼續將蠔油同其他中式調味料推廣到全球。

## 製法
蠔油做法程序繁多，最重要嘅步驟係用水將鮮蠔煮到理想黏度，呢個步驟亦係最花時間嘅程序，做出優質嘅蠔油應帶有蠔嘅鮮味。

## 各種蠔油

蠔油一般加有味精。

除咗以蠔做材料嘅蠔油之外，亦有以冬菇做嘅「素食蠔油」，以迎合素食者嘅需要。

## 參考
PATA

**PATA**（），原名**石塚智昭**（いしづか ともあき），係X JAPAN嘅結他手，日本千葉縣千葉市出身，血型係B型，佢嘅花名有石塚（大）老師、胸毛同赤地藏，而台灣嘅樂迷就叫佢大叔。
喼汁

**喼汁**（，）係英國一種醬汁，由英國窩士打嘅李派林（Lea & Perrins）響19世紀初發明，味道酸辣，黑色。

佢實際上幾時發明已經無從稽考，但係應該係1837年左右。

## 名

### 粵語

喼汁個名嘅來源有好幾種講法，邊個先啱已經好難考究。其中一種講法話「喼汁」係英文嘅音譯。同另一隻英文字通用，依家通常指茄汁，但亦可以泛指啲酸酸甜甜嘅醬汁。有可能係喼汁喺二十世紀傳入廣東嗰陣，俾英國人俗稱叫，經過音變就成為依家嘅「喼汁」。

另一種講法話「喼」字係嚟自英文嘅。舊時啲英國人屋企會請啲華人嚟做工人，但係呢啲工人英文又麻麻。假若想叫佢哋攞支喼汁嚟，又費事佢哋聼唔明，就會話「汁」。久而久之，就縮短叫佢做「喼汁」。

仲有種講法話因為喼汁個味澀澀哋，俾人起咗個花名叫「澀汁」，後來傳下傳下就變咗做「喼汁」。

### 英文

喼汁嘅英文係，又可以叫。即係英格蘭嘅窩士打郡，而就係郡府窩士打。喼汁係喺窩士打呢度發明嘅，所以呢隻汁就以呢個地方命名。個中文名仲可以按官話音譯做「伍斯特」，所以有時會見到有人話喼汁個「正式名稱」係「伍斯特醬」或者「伍斯特郡醬汁」。

## 歷史

英式喼汁係由同兩位化學家發明嘅。佢哋夾份開咗間公司，將佢哋兩個個姓拼埋叫（李派林），並喺1837年開始賣喼汁。李派林早期嘅廣告話喼汁嘅配方嚟自郡内某位貴族。而後來亦盛傳係孟加拉前總督勳爵1830年代嗰陣喺印度遇著隻差唔多嘅醬汁，先會等返到窩士打之後托兩位整返隻汁出嚟。不過，公司内部文件就提到其實勳爵冇做過孟加拉總督，甚至冇去過印度，所以份配方嘅來源仲係一個謎。

## 參考
HEATH

**HEATH**（），原名**森江博**（もりえ ひろし），係TAIJI退出X JAPAN之後，X JAPAN嘅第二任低音結他手。
YOSHIKI

**YOSHIKI**（），原名**林佳樹**（はやし よしき），日本千葉縣館山市出身，血型係B型，係日本視覺系音樂家、鋼琴演奏家、鼓手，佢係X JAPAN嘅隊長，喺樂隊入邊擔任鼓手同鋼琴手。
SUGIZO

**SUGIZO**（） 係日本嘅視覺系音樂家、搖滾結他手，係LUNA SEA樂隊嘅結他手，2000年LUNA SEA解散之後做個人發展，2009年5月正式加入X JAPAN成為結他手。
趙 (周)

**趙**，又叫**趙國**，係周諸侯國。自三家分晉之後，韓、趙、魏將晉瓜分而成三國。公元前403年，周威烈王冊封趙籍為趙侯。趙到後期自立為王，成為戰國七雄之一。前222年畀秦國滅咗。

趙國嘅範圍係喺今日河北、山西嘅北部，內蒙古嘅南端。

## 君主一覽
周威烈王喺前403年封趙籍做諸侯。

## 注

## 參考
趙

**趙**係漢字，可以指：

*趙氏，中文姓氏、百家姓首位
*趙國，周諸侯國，戰國七雄之一
*前趙：五胡十六國時期由匈奴立嘅其中一國
*後趙：五胡十六國時期由羯立嘅其中一國

## 睇埋
*兆
珠城大廈

**珠城大廈**（**Pearl City Mansion**）係棟住宅樓，嚮香港銅鑼灣購物區心臟地帶，百德新街22-36號，即係百德新街同記利佐治街交界，近恆隆中心（舊松坂屋）、名店坊（舊大丸）同皇室大廈。

## 商場
珠城大廈樓下基座係兩個商場，分別叫**翡翠明珠廣場**（**Jade & Pearl Plaza**）同**名珠城**（**Pearl City**）。
### 翡翠明珠廣場
翡翠明珠廣場係基座南面嘅部份（唔包地舖），舊時係邵氏旗下嘅「翡翠明珠戲院」。2000年代，嗰度改裝，由齋戲院改做食肆商場，1樓同部份2樓都係食肆，其餘地方仍然係戲院。戲院初頭屬MCL院線，2017年易手畀Cinema City院線，2023年再易手畀影藝戲院院線。

### 名珠城
名珠城係基座北面嘅部份同埋所有地舖，地舖主要租畀惠康超級廣場（24小時營業），1到4樓早年主要租畀酒樓，喺2010年代開過HMV嘅旗艦店，到2020年原址變咗做驚安之殿堂嘅銅鑼灣分店。

## 附近
* 軒尼詩道
* 怡和街
* 東角道
* 香港崇光百貨
* 東角中心
* 金百利商場
* 銅鑼灣地帶
* 百德新街
* 恆隆中心
* 皇室堡皇室大廈
* 柏寧酒店
* 告士打道
* 維多利亞公園

## 出面網頁
Das Dick

**Das Dick**（有時寫做**DAS DICK**） 係德國城市Esslingen am Neckar嘅一處文化、娛樂中心。
## 拎
* Das Dick
走佬決勝婚

**Did You Hear About the Morgans?**（**你聽說過摩根嗎？**、**名牌冤家**） 係一部2009年嘅喜劇電影，導演係Mark Lawrence，由Hugh Grant同Sarah Jessica Parker主演，2009年12月18號喺美國由Columbia Pictures出。 
## External links
* 電影官方網站]
低音提琴

**低音提琴**（**Double bass**/**Contrabass**，**低音大提琴**/**貝斯**）係最低音同最大嘅一種弦樂器，應用範圍好廣，從現代音樂、爵士樂、傳統搖滾樂到鄉村搖滾樂（Rockabilly）同現代中樂好都有佢出現。

## 睇埋
* 小提琴
* 中提琴
* 大提琴
Pearl City

**Pearl City**係拉丁字母，可以指：

*珠城大廈
*珠城 (夏威夷)
*珠城 (伊利諾)
*珠城 (佛羅里達)
Unfriend

「**unfriend**」，又做 「**defriend**」 係facebook之類社交網上流行嘅英文字，指絶交，斷咗網址上嘅聯繫；2009年被New Oxford American Dictionary選做年度嘅字(word of the year)。

## 參攷
*http://blog.oup.com/2009/11/unfriend/
*http://www.reuters.com/article/idUSTRE5AG09H20091117
*http://www.nytimes.com/2009/12/21/technology/internet/21facebook.html?_r=1&em
魏國

**魏國**係唐字，可以指：

## 國名
*魏 (西周到春秋)，周初成立嘅諸侯國，喺春秋末期俾晉國食咗
*魏 (戰國)，三家分晉後成立嘅諸侯國，係候國，君主魏侯
*魏 (三國)，漢末曹氏建立嘅國
*冉魏，十六國時期由冉閔所建
*翟魏，十六國時期由翟遼所建
*北魏，南北朝時期嘅北朝之一
*西魏，南北朝時期嘅北朝之一
*東魏，南北朝時期嘅北朝之一
*隋末唐初民變領袖魏刀兒嘅國號
*隋末唐初李密嘅地方政權
魏 (戰國)

**魏**（），或者叫**魏國**，係周諸侯國。魏君主本來係晉大夫，後尾韓、趙、魏三家分晉，瓜分晉嘅國土。前403年，周威烈王封魏斯做諸侯。到咗前334年，魏惠王開始稱自己做王，叫魏王。最後魏國喺前225年畀秦滅咗。

## 君主一覽

## 參考
夏天

**夏天**係春天之後秋天之前嘅季節，用中國嘅二十四節氣計，夏天嘅開始係立夏（5月5號或者5月6號），結束係立秋（8月7號或者8月8號），而喺南半球，一般12月到第二年2月就係夏天。

## 睇埋
* 游水
* 凍飲
* 冷氣
夏

**夏**係唐字，可以係：
*夏天，四季之一
*夏 (先秦)，中國古時一國，斷代史視為最早王朝
*夏 (十六國)，中國古時一國
*西夏，中國古時一國
*夏氏，一姓氏
城市論壇

《**城市論壇**》（）係香港電台電視部製作嘅一個討論民生問題、文化教育、財經、法制等議題嘅直播時事論壇節目，喺1980年4月13日啟播，每集大概45分鐘。逢禮拜日，《城市論壇》主要喺銅鑼灣維多利亞公園度舉行，並透過電視同電台直播，亦曾經喺其他地方舉行，例如金紫荊廣場、尖東百週年紀念公園， 賈炳達道公園（即係原本嘅九龍城寨）等。節目類似英國倫敦海德公園嘅時事辯論。

《城市論壇》自1980年啟播以嚟都喺無綫電視翡翠台播放，但係喺2016年9月18號開始，無綫主動提出停播呢個節目，因此，隨住翡翠台取消直播呢個節目同改為重播自製節目，《城市論壇》只係喺港台電視31、31A同步直播，有啲前主持人對有關安排都感到可惜。

2020年2月2號開始，由於受到武漢肺炎影響，《城市論壇》暫時改喺廣播道香港電台電視部錄影廠舉行，不設現場觀眾，原本現場觀眾發表意見改為電話專線發表意見。經過二十個禮拜之後，「限聚令」放寬，論壇喺6月21號實行防疫措施之下喺大廈外嘅空地重設現場觀眾。後嚟由於疫情反覆，節目喺上半年季度嘅最後一集（7月19號）再次取消現場觀眾安排，但仍維持戶外直播。

2021年7月18號播出2020–21年季度最後一集之後，香港電台並冇喺同年9月開始播出新一季度嘅《城市論壇》。

## 歷任主持
* 陳開心
* 吳明林
* 吳靄儀
* 吳瑞卿
* 韋基舜
* 殷巧兒
* 毛孟靜
* 李鑾輝
* 香樹輝
* 李錦洪
* 梁家永（代主持）
* 區麗雅（代主持）
* 陳耀華（代主持）
* 陳景祥（代主持）
* 李小薇
* 謝志峰
* 蘇敬恆

## 睇埋

*維園阿伯
*維園阿哥

## 出面網頁
*
*
*
*香港電台電視部YouTube頻道《城市論壇》網上重溫
吉力馬扎羅山

**吉力馬扎羅山**（；解「燦爛發光嘅山」）係非洲主要山脈，響坦桑尼亞東北面，隔籠就係肯雅邊界，最高個峰有5,895米。

佢既係非洲最高峰，又係赤道地區附近一山頂有積雪嘅高峰。喺山嘅海拔0～1700m地方，都係熱帶草原同熱帶雨林嘅地方，有長頸鹿同斑馬喺度。而海拔1700～1800m地方可以見到咖啡園同香蕉園，喺海拔1800～3100m地方基本上係熱帶森林，不過超過3100m海拔地方係沙漠地方，高度過咗海拔4900m地方都係一片積雪。

## 地質同地理

乞力馬扎羅係一座大型休眠層狀火山，由三個不同嘅火山錐組成:最高嘅係吉博、第二高嘅係馬文齊，高度為;最低嘅係希拉，高度為。馬文齊同希拉已經滅絕，而吉博仲係休眠狀態，可能會再次爆發。

烏胡魯峰係吉博火山口邊緣最高嘅山峰。坦桑尼亞國家公園管理局呢個坦桑尼亞政府機構，同埋聯合國教科文組織根據1952年英國測量嘅結果，將烏胡魯峰嘅高度列為。之後再測量嘅高度分別係1999年嘅、2008年嘅，同埋2014年嘅。

英國政府嘅海外測量局(DOS)喺1964年根據1962年嘅航空攝影發表咗一幅吉博錐嘅地圖，名為「東非(坦噶尼喀)Y742系列嘅乞力馬扎羅子集，56/2張，D.O.S. 422 1964，第一版，比例尺1:50,000」。英國測繪局喺1989年首次根據原本DOS嘅測繪出版旅遊地圖，比例尺為1:100,000，等高線間距為，編號為DOS 522。West Col Productions喺1990年出咗一幅附有旅遊資訊嘅地圖，比例尺為1:75,000，等高線間距為；佢仲包括咗吉博同馬文齊嘅小圖，比例尺分別為1:20,000同1:30,000，等高線間距為。近年亦有好多其他不同質素嘅地圖出版。

### 火山學

乞力馬扎羅嘅火山內部結構唔係好清楚，因為冇咩明顯嘅侵蝕暴露到組成火山結構嘅火成岩地層。

希拉中心嘅噴發活動大約喺250萬年前開始，最後一個重要階段發生喺大約190萬年前，就喺北部火山建築物崩塌之前。希拉頂部係一個寬闊嘅高原，海拔，可能係一個填滿咗嘅破火山口。破火山口邊緣嘅殘餘已經受到嚴重侵蝕。喺破火山口形成同侵蝕開始之前，希拉可能有高。佢主要由玄武岩熔岩組成，仲有啲火山碎屑岩。破火山口形成嘅時候伴隨住從環形斷裂流出嘅熔岩，但冇大規模嘅爆炸性噴發。之後形成咗兩個錐體，一個係山脊西北端嘅響岩錐，另一個係破火山口中心嘅輝綠岩Platzkegel。

馬文齊同吉博大約喺100萬年前開始噴發。佢哋之間隔住海拔嘅馬鞍高原。

馬文齊最年輕嘅岩石大約有448,000年歷史。馬文齊形成一個馬蹄形嘅山脊，有尖峰同山脊向東北開放，因為深層侵蝕同基性岩牆群而形成塔樓狀嘅形狀。有幾個大型冰斗切入環形山，最大嘅一個位於大峽谷頂部。東面同西面嘅峽谷喺山嘅東北面都好明顯。山嘅大部分東面已經被侵蝕移除咗。馬文齊有一個副峰，紐曼塔，高。

吉博係山上最大嘅錐體，喺馬鞍高原嘅高度超過闊。最後一次活動發生喺15萬至20萬年前，形成咗而家嘅吉博山頂火山口。吉博嘅火山口仲有排放氣體嘅噴氣孔。吉博頂部係一個幾乎對稱嘅錐體，南面有高嘅懸崖。呢啲懸崖圍成一個闊嘅破火山口，係因為山頂崩塌而形成嘅。呢啲懸崖圍成一個闊嘅破火山口，係因為山頂崩塌而形成嘅。

喺破火山口入面有內錐，而內錐嘅火山口入面就係魯施火山口，坦噶尼喀政府喺1954年將佢命名為魯施火山口，以紀念古斯塔夫·奧托·理查德·魯施第25次（佢一生總共爬咗65次）成功登上呢座山。深嘅灰坑就喺魯施火山口入面。大約十萬年前，吉博火山口嘅一部分邊緣崩塌，形成咗而家所知嘅西部缺口同大峽谷。

一層幾乎連續嘅熔岩覆蓋咗大部分較舊嘅地質特徵，除咗大西缺口同吉博峽谷入面嘅露出岩層。前者暴露出正長岩嘅侵入體。吉博有五個主要嘅熔岩層：

* 喺海拔露出嘅岩牆上嘅熔岩塔群嘅響岩粗面岩同粗面響岩，年代為48.2萬年前。
* 「以鈉長石嘅菱形巨斑晶為特徵」嘅菱形斑岩群嘅粗面響岩到響岩，年代為46萬至36萬年前。
* 「通常底部有黑曜岩層」嘅大齋期群嘅無斑響岩熔岩，年代為35.9萬至33.7萬年前。
* 破火山口邊緣群嘅斑狀粗面響岩到響岩熔岩，年代為27.4萬至17萬年前。
* 內火山口群嘅帶霓石斑晶嘅響岩熔岩流，代表吉博最後嘅火山活動。

吉博喺西北同東南兩側有超過250個寄生錐，形成於15萬至20萬年前，噴發出鎂鐵質玄武岩、粗面玄武岩、安卡拉岩同玄武質岩。佢哋延伸到東南面嘅查拉湖同塔韋塔縣，以及西北面嘅倫古魯馬尼平原。除咗受到嚴重冰川作用影響嘅馬鞍高原錐，大部分呢啲錐都保存得好好。儘管大多數規模細小，但呢啲錐噴出嘅熔岩覆蓋咗山嘅大部分地區。馬鞍高原錐主要係火山渣錐，頂部有熔岩流出，而上部朗博區嘅錐主要產生熔岩流。所有馬鞍高原錐都形成於最後一次冰川期之前。

根據19世紀從馬賽人收集到嘅報告，吉博東側嘅查拉湖曾經係一條村莊嘅所在地，但後來被火山爆發摧毀咗。

### 冰川

吉博嘅冰川退縮冰蓋之所以存在，係因為乞力馬扎羅係一座鮮有解體、龐大嘅山峰，高度超過雪線。冰蓋呈發散狀，喺邊緣分裂成個別嘅冰川。中央部分嘅冰蓋因為吉博火山口嘅存在而中斷。山頂嘅冰川同冰原冇顯著嘅橫向運動，因為佢哋嘅厚度唔夠，唔會產生大規模嘅變形。

地質證據顯示，喺第四紀期間發生過五次連續嘅冰川時期，分別係第一次（50萬年前）、第二次（36萬年前以上至24萬年前）、第三次（15萬至12萬年前）、第四次（又稱為「主要」）（2萬至1.7萬年前），同細冰期（1.6萬至1.4萬年前）。第三次可能係最廣泛嘅一次，而細冰期喺統計上同第四次冇明顯分別。

喺更新世嘅末次冰盛期（主要冰川時期），一個連續嘅冰蓋覆蓋咗大約嘅面積，一直延伸到海拔，覆蓋咗吉博同馬文齊嘅山頂。由於隨後嘅新仙女木亞間冰期期間異常持久嘅乾燥條件，乞力馬扎羅嘅冰原可能喺大約11,500年前完全消失。從乞力馬扎羅北冰原（NIF）採集嘅冰芯顯示，嗰度嘅冰川底部年齡大約係11,700年，不過2011年從NIF暴露嘅垂直懸崖採集嘅冰樣本分析結果顯示，年齡可能只有800年。全新世初期較高嘅降水量（11,500年前）令冰蓋得以重新形成。冰川喺大約4,000年前開始嘅一個持續三個世紀嘅廣泛乾旱期中倖存下來。

喺19世紀末，吉博山頂完全被一個面積約嘅冰蓋覆蓋，出口冰川沿住西面同南面山坡流下，除咗內錐之外，整個破火山口都被埋藏咗。冰川冰仲透過西部缺口流出。

## 疏仕

類:非洲地理之最
類:山脈
安第斯山脈

**安第斯山脈**（英文：The Andes）係世界最長嘅山脈，有成7000公里咁長，佢喺南美洲嘅西面，由南至北橫跨7個國家：委內瑞拉、哥倫比亞、厄瓜多爾、秘魯、玻利維亞、阿根廷同智利。

## 文化歷史

世界文化遺產馬丘比丘古城就係喺秘魯境內嘅安第斯山脈上面。

## 地質學
安第斯山脈係一條沿住太平洋火環（即環繞太平洋周邊同亞太地區嘅火山活躍地帶）形成嘅造山帶。安第斯山脈係由中生代同第三紀期間持續嘅板塊構造過程形成嘅，係因為納斯卡板塊同南美洲板塊相撞，令大洋地殼向南美洲板塊下方俯衝所致。呢啲過程仲受到氣候影響而加速。隨住安第斯山脈隆起，佢喺智利西部形成咗雨影，海洋洋流同盛行風將水氣帶離智利海岸。呢樣令到俯衝帶嘅部分地方缺乏沉積物，引致摩擦力增加，令沿岸隆起壓縮嘅速度加快。安第斯山脈隆起嘅主要原因係納斯卡板塊同南極洲板塊俯衝，令到南美洲板塊嘅西部邊緣受到壓縮。喺東面，安第斯山脈同幾個沉積盆地相連，包括奧里諾科盆地、亞馬遜盆地、馬德雷德迪奧斯盆地同大查科，呢啲盆地將安第斯山脈同南美洲東部嘅古老克拉通分隔開。喺南面，安第斯山脈同前巴塔哥尼亞地塊有一段好長嘅邊界。喺西面，安第斯山脈喺太平洋結束，不過秘魯-智利海溝可以話係佢最西面嘅界限。從地理角度嚟睇，安第斯山脈嘅西部邊界係由沿岸低地同較平坦嘅地形標示。安第斯山脈仲有大量鐵礦，分布喺山脈入面嘅好多座山度。

安第斯造山帶有一系列嘅彎曲或者造山彎。玻利維亞造山彎係喺南緯18度左右，南美洲海岸同安第斯山脈向海凹入嘅一個彎位。喺呢度，安第斯山脈嘅走向由秘魯嘅西北轉向智利同阿根廷嘅南向。造山彎北面同南面嘅安第斯山脈分別向逆時針旋轉咗15度同順時針旋轉咗20度。玻利維亞造山彎嘅範圍同安第斯高原最寬嘅地方重疊，根據Isacks (1988)嘅講法，呢個造山彎同地殼縮短有關。喺南緯18度嗰個海岸線彎位嘅特定地方叫做阿里卡肘部。再南面有馬伊波造山彎，係喺南緯30度到38度之間一個比較唔明顯嘅造山彎，喺南緯33度有一個向海凹入嘅走向轉變。喺安第斯山脈最南端附近有巴塔哥尼亞造山彎。

### 造山運動

南美洲板塊嘅西部邊緣至少自元古代末期同古生代初期開始就經歷過幾次前安第斯造山運動，當時有幾個地體同微大陸同東南美洲嘅古老克拉通（當時係岡瓦納嘅南美洲部分）碰撞同合併。

現代安第斯山脈嘅形成始於三疊紀，當時盤古超大陸開始裂解，形成咗幾條裂谷。呢個發展喺侏羅紀持續。喺白堊紀，安第斯山脈開始形成現今嘅樣貌，東面古老克拉通嘅沉積岩同變質岩經歷咗隆起、斷層同褶皺。安第斯山脈嘅隆起唔係一直穩定嘅，因為唔同地區受到唔同程度嘅構造應力、隆起同侵蝕。

跨過闊嘅德雷克海峽，喺斯科舍板塊南面嘅南極半島有一啲山脈，睇嚟係安第斯山脈嘅延續。

安第斯山脈最東面嘅地區因為安第斯造山運動而經歷咗一系列嘅變化。亞馬遜克拉通嘅部分蘇恩薩斯造山帶從地球表面消失咗，畀安第斯山脈覆蓋咗。科爾多瓦山脈可以見到古老嘅潘帕斯造山運動嘅影響，佢哋喺第三紀嘅現代隆起同地貌係因為安第斯造山運動造成嘅。再南面喺南巴塔哥尼亞，安第斯造山運動開始嘅時候令馬哲倫盆地由中生代嘅張性弧後盆地演變成新生代嘅壓縮性前陸盆地。

### 地震活動
喺南美洲整個西海岸，即納斯卡板塊同部分南極洲板塊向南美洲板塊下方滑動嘅俯衝帶上面嘅構造力，繼續產生緊一個持續嘅造山運動，直到而家都仲會引起大大小小嘅地震同火山爆發。呢個地區發生過好多大震級嘅地震，好似2010年智利地震（黎克特制8.8級）、2015年伊亞佩爾地震（8.2級），同埋1960年瓦爾迪維亞地震（9.5級），呢個係截至2024年為止地震儀記錄到最強嘅地震。

俯衝帶沿線嘅地震活動嘅數量、震級同類型都有好大嘅差異。呢啲差異係由好多因素造成嘅，包括板塊之間嘅摩擦力、俯衝角度、俯衝板塊嘅浮力、俯衝速率，同埋地幔物質嘅水合程度。地震活動最頻繁嘅係中部邊界，即南緯33度到35度之間嘅地區。喺呢個區域，俯衝角度好細，即係話俯衝板塊幾乎係水平嘅。研究俯衝帶嘅地幔水合情況發現，物質嘅水合程度增加同較細震級、較頻密嘅地震活動有關。相反，脫水嘅區域就可能會喺未來發生較大震級嘅地震。

呢個山脈仲係南美洲板塊內部淺層地震嘅來源。截至2024年為止，最大嘅一次呢類地震係1947年薩蒂波地震，發生喺秘魯，震級達到 7.5。喺秘魯嘅安第斯山脈，呢啲地震展現出正斷層（1946年）、走滑斷層（1976年）同逆斷層（1969年、1983年）嘅機制。亞馬遜克拉通喺秘魯嘅次安第斯地區下方持續俯衝，產生逆斷層。喺哥倫比亞、厄瓜多爾同秘魯，次安第斯地區嘅逆斷層係因為俯衝帶嘅壓縮力而形成嘅，而喺高安第斯地區，正斷層係因為重力作用而形成嘅。

喺最南端，一條主要嘅轉換斷層將火地島同細細嘅斯科舍板塊分開。

### 火山活動

安第斯山脈有好多活火山，分佈喺四個火山區，每個火山區之間都有冇火山活動嘅地方隔開。安第斯火山活動係納斯卡板塊同南極洲板塊向南美洲板塊下方俯衝嘅結果。呢個火山帶分成四個主要嘅火山區，每個區之間都有火山空隙分隔開。呢個火山帶嘅火山喺活動方式、產物同形態方面都好多樣化。雖然有啲差異可以用火山所屬嘅火山區嚟解釋，但係同一個火山區入面嘅火山都有顯著嘅差異，就算係相鄰嘅火山都係。雖然安第斯火山帶係典型嘅鈣鹼性同俯衝帶火山活動嘅地方，但係佢有好多種火山構造環境，例如裂谷系統、張裂區、轉壓斷層、中洋脊俯衝，同埋海山鏈，仲有唔同厚度嘅地殼同岩漿上升路徑，同埋唔同程度嘅地殼同化作用。

### 礦床同蒸發岩
安第斯山脈有大量礦床同鹽礦，佢嘅東部褶皺衝斷帶有啲可以做商業開發碳氫化合物嘅陷阱。喺阿塔卡馬沙漠嘅前陸，有啲最大嘅斑岩銅礦礦化區，令到智利同秘魯成為全球第一同第二大銅出口國。安第斯山脈西坡嘅斑岩銅礦係花崗岩或者火山系統冷卻嘅時候，由熱液（主要係水）產生嘅。斑岩礦化仲受益於乾燥氣候，因為乾燥氣候減少咗大氣水嘅干擾作用。安第斯山脈中西部嘅乾燥氣候仲令到大量智利硝石礦床形成，喺合成硝酸鹽發明之前呢啲礦床畀大規模開採過。乾燥氣候嘅另一個結果就係阿塔卡馬鹽沼同烏尤尼鹽沼，前者係全球最大嘅鋰來源，後者係全球最大嘅鋰儲備。玻利維亞中部山脈喺早期中生代同新第三紀嘅岩漿活動形成咗玻利維亞錫帶，仲有而家已經差唔多開採晒嘅波托西富銀山嘅著名礦床。

## 出面網頁
*The Andes, Arizona University

## 疏仕
聶伯河

**聶伯河**（俄文：**Днепр**；白俄羅斯文；**Дняпро**；烏克蘭文：**Дніпро**；克里米亞韃靼文：**Özü**），又譯**第聶伯河**，係歐洲東部嘅一條大河，亦係歐洲第四長河，全長2,290公里，排喺伏爾加河、多瑙河同烏拉河之後。聶伯河響俄羅斯莫斯科西面嘅華爾戴丘陵（Валдайская возвышенность）開始，經白俄羅斯同烏克蘭流入黑海。

聶伯河雖然起源於俄羅斯，但係就喺烏克蘭傳統文化裡面有好重要嘅意義。

## 參考
飛躍道

**飛躍道**（，，）係隻源於法國嘅玩意。佢原本係一套軍事嘅訓練方法，但隨後慢慢變成一項運動。玩嘅人由一處地方走去另一度，中間要檻過或跳過所有障礙（好似欄、矮牆、石躉咁），同埋用設施（燈柱，欄咁）幫手。一般係喺條街上面玩，冇特定嘅場地，亦冇規則。呢種運動幾危險，因為呢個運動好考玩家嘅身手、膽色同腦筋（創意）。

## 參考

## 出面網頁
*香港移動藝術協會
*香港飛躍道協會
*《飛躍道－YouTube愛香港 獨立短片》
*Youtube: Yamakasi 1
*http://www.youtube.com/watch?v=kuarKHv6lU0&feature=related Youtube : Yamakasi 2]
*Parkour Generations: Visions
*ATV.com : 香港近年興起 PARKOUR 飛躍道運動 (7 Nov 2009)
尼日河

**尼日河**（巴巴文：**gher **）又叫**尼日爾河**，係非洲西部主要嘅河，長4,180公里，係非洲第三長嘅河。尼日河由畿內亞開始，經馬里、尼日爾同尼日利亞流入大西洋畿內亞灣。

## 詞源

尼日河喺唔同地區嘅唔同語言入面有唔同嘅名稱：
* 富拉語：*Maayo Jaaliba* 
* 曼丁語：*Jeliba*  或 *Joliba*  「大河」
* 圖阿雷格語：*Eġərəw n-Igərǝwăn*  「河中嘅河」
* 宋海語：*Isa* 「條河」
* 扎爾馬語：*Isa Beeri* 「大河」
* 豪薩語：*Kwara* 
* 努佩語：*Èdù*
* 約魯巴語：*Ọya* 「係依據約魯巴女神Ọya嘅名，據信佢象徵住條河」
* 伊博語：*Orimiri* 或 *Orimili* 「大水」
* 伊佐語：*Toru Beni* 「條河水」

最早使用「尼日」呢個名嚟形容條河嘅係利奧·非洲人喺佢嘅*[[Della descrittione dell’Africa et delle cose notabili che ivi sono]]*（1550年出版嘅意大利書）入面。 不過，「Nigris」呢個名早已被用嚟形容西非嘅其中一條河，係由大普林尼同索利努斯等人提到過嘅。 呢條河係咪而家嘅尼日河，定係當時叫做Ger（而家叫做Oued Guir，喺摩洛哥）嘅河，仲有討論空間。當時嘅Nigris據講分開咗「真正嘅非洲」同南邊嘅（西）埃塞俄比亞土地，而呢個名（同埋Ger河嘅名）好可能係嚟自柏柏語嘅「gr-n-grwn」意思係「河中之河」，同而家圖阿雷格語叫尼日河嘅名稱一樣。 由於廷巴克圖係主要撒哈拉以南貿易路線通向地中海嘅南端，所以大部分歐洲對呢個地區嘅知識都係嚟自嗰度。

中世紀歐洲地圖將「尼日」呢個名套喺條河中段，依家嘅馬里境內，但將「Quorra」（「Kworra」）套喺條河下游，即而家嘅尼日利亞，因為當時冇認到佢哋係同一條河。 當歐洲殖民國家喺16、17世紀開始派船去西非沿岸時，往往以為塞內加爾河係尼日河嘅出海口。尼日河三角洲經過紅樹林沼澤同數千條分流河流入大西洋，延伸超過，當時畀人認為係沿海濕地。直到18世紀孟戈·帕克嘅訪問，佢順住尼日河行落去，並探訪咗當時嘅薩赫勒大帝國，歐洲人才正確識別出尼日河嘅走向，並將呢個名套用到全條河。

現代嘅尼日利亞同尼日兩個國家都係以條河命名，標誌住殖民時期列強對「上游」、「中游」同「下游」尼日河流域嘅國土爭奪，呢場鬥爭發生喺19世紀末期嘅瓜分非洲。

## 氣候

作為西非撒赫勒地區嘅一部分，尼日爾河嘅氣候特徵係全年高溫；由10月到5月嘅漫長而強烈嘅旱季；同埋同西非季風有關嘅短暫而不規則嘅雨季。

## 地理

尼日爾河係一條相對清澈嘅河流，佢嘅泥沙含量只有尼羅河嘅十分之一，因為尼日爾河嘅源頭喺古老嘅岩石中，提供唔到太多淤泥。 同尼羅河一樣，尼日爾河每年都會氾濫；呢個過程由9月開始，11月達到高峰，到5月結束。 河流嘅一個特別之處係內陸尼日爾三角洲，佢形成於河流坡度突然減少嘅地方。 結果係形成咗一個由辮狀河、沼澤同大湖組成嘅地區；季節性洪水令三角洲喺漁業同農業方面都非常高產。

河流喺內陸三角洲嘅塞古同廷巴克圖之間，因滲漏同蒸發損失咗差唔多三分之二嘅潛在流量。喺莫普提流入三角洲嘅巴尼河嘅水量唔足以彌補呢啲損失。平均損失估計每年有31立方公里，但每年嘅差異好大。 之後，河流會同各種支流匯合，但同時都會損失更多水分因為蒸發。喺1980年代之前，估計每年流入尼日利亞嘅水量係25立方公里，而喺1980年代期間則係13.5立方公里。

最重要嘅支流係貝努埃河，佢喺尼日利亞嘅洛科賈同尼日爾河匯合。喺尼日利亞，支流嘅總水量係流入尼日利亞水量嘅六倍，喺1980年代之前，河口附近嘅流量每年有177.0立方公里，而喺1980年代期間則有147.3立方公里。

### 河道

尼日爾河嘅路線係主要河流中最不尋常嘅之一，呢個迴力鏢形狀令地理學家困惑咗兩個世紀。佢嘅源頭（坦巴昆達）距離大西洋240公里（150英里），但河流直接遠離大海流向撒哈拉沙漠，然後喺古城廷巴克圖附近突然向右轉，向東南方向流向幾內亞灣。呢個奇怪嘅地理形態似乎係因為尼日爾河係兩條古老河流組合而成。上尼日爾河，由廷巴克圖以西嘅源頭到現今河流喺廷巴克圖附近嘅彎位，曾經流入廷巴克圖東北方向而家已經乾涸嘅湖泊，而下尼日爾河則由廷巴克圖南面開始，向南流入幾內亞灣。隨住時間推移，下尼日爾河嘅上游侵蝕導致河流襲奪，上尼日爾河俾下尼日爾河襲奪咗。

河流嘅北部，即「尼日爾河彎」，係一個重要嘅地區，因為佢係撒哈拉沙漠嗰部分嘅主要河流同水源。呢個令到佢成為跨越西撒哈拉貿易嘅焦點，同埋馬里帝國同加奧呢啲撒赫勒王國嘅中心。周圍嘅尼日爾河流域係蘇丹省嘅獨特自然地理區域之一，而蘇丹省又係更大嘅非洲大陸自然地理分區嘅一部分。

### 流域

尼日爾河流域位於非洲西部，覆蓋咗非洲大陸嘅7.5%，橫跨十個國家。

尼日爾河流域：各國面積同降雨量

尼日爾河嘅水文測量站

## 疏仕
多瑙河

**多瑙河**（；）係西歐最長嘅河，亦係歐洲第二長嘅河，短過伏加河，長2850公里。多瑙河由德國開始，經奧地利、斯洛伐克、匈牙利、克羅地亞、塞爾維亞、羅馬尼亞、保加利亞、摩爾多瓦同烏克蘭流入黑海。

## 現代航運

多瑙河由黑海到羅馬尼亞嘅布勒伊拉可以俾海船航行（海運河段），再由呢度到德國巴伐利亞嘅凱爾海姆可以俾內河船行駛。再細嘅船仲可以繼續上溯到德國符騰堡嘅烏爾姆。佢大概六十條支流都係可以航行嘅。

自從1992年德國嘅萊茵-美因-多瑙運河建成之後，呢條河就成為咗一條從北海嘅鹿特丹到黑海嘅蘇利納、全長嘅跨歐洲水路。1994年，多瑙河被列為十條泛歐走廊之一，係中歐同東歐需要喺未來十到十五年內大量投資嘅路線。1987年，多瑙河嘅貨運量增加到大約一億噸。1999年，由於科索沃戰爭期間北約轟炸南斯拉夫炸毀咗塞爾維亞嘅三座橋樑，令到河上嘅運輸變得困難。清理殘骸嘅工作喺2002年完成，阻礙航行嘅臨時浮橋亦喺2005年拆除。

喺鐵門，多瑙河流經一個構成塞爾維亞同羅馬尼亞邊界一部分嘅峽谷。呢度有鐵門一號水電站水壩，再向下游約（喺峽谷以外）有鐵門二號水電站。2006年4月13日，鐵門水壩嘅最高流量達到咗創紀錄嘅。

多瑙河上面有三條人工水道：位於塞爾維亞北部省份伏伊伏丁那嘅巴納特同巴奇卡地區嘅多瑙-蒂薩-多瑙運河（DTD）；1984年建成、位於羅馬尼亞切爾納沃德同康斯坦察之間嘅長多瑙河-黑海運河，縮短咗去黑海嘅距離；1992年建成、約長嘅萊茵-美因-多瑙運河，連接咗北海同黑海。有人提議過建造一條多瑙河-愛琴海運河。

多瑙河觀光遊船好受歡迎，特別係德國帕紹到匈牙利布達佩斯嘅路段。

## 海盜
2010至2012年間，啲航運公司（特別係烏克蘭嘅公司）聲稱佢哋嘅船喺多瑙河塞爾維亞同羅馬尼亞河段經常受到「海盜襲擊」。不過，呢啲違法行為可能唔係按照聯合國海洋法公約定義嘅海盜行為，反而係「河盜」。

另一方面，傳媒報道指，啲運輸船嘅船員經常自己偷自己嘅貨物同賣咗佢，然後將搶劫嘅罪名嫁禍俾「海盜」。所謂嘅襲擊其實唔係海盜行為，而係喺河上搞嘅小型走私。

## 多瑙河三角洲

多瑙河三角洲（ ；）係歐盟最大嘅河口三角洲。多瑙河三角洲大部分位於羅馬尼亞（圖爾恰縣），而北部嘅基利亞支流左岸位於烏克蘭（敖德薩州）。佢嘅大概面積係，其中喺羅馬尼亞境內。如果計埋位於三角洲南面、但喺地質同生態上同佢有關嘅拉澤姆-錫諾埃湖（，其中係水面；呢啲地方都係世界遺產嘅一部分），多瑙河三角洲嘅總面積就達到。

多瑙河三角洲亦係歐洲保存得最好嘅河口三角洲，係聯合國教科文組織世界遺產（自1991年起）同拉姆薩爾公約濕地。佢嘅湖泊同沼澤養育住45種淡水魚。佢嘅濕地係超過300種候鳥嘅棲息地，其中包括瀕危嘅矮䴕（*Phalacrocorax pygmaeus*）。呢啲候鳥受到拜斯特羅耶運河呢類開運河同排水計劃嘅威脅。

## 2022年嘅熱浪
2022年，歐洲出現咗一場大熱浪。結果令到河流嘅水流量減少。隨住水位下降，喺多瑙河浮現咗好多第二次世界大戰時期嘅沉船。當中好多都係納粹德國嘅黑海艦隊，佢哋係為咗防止落入敵人手中而蓄意沉沒嘅。

## 國際合作
### 生態同環境

多瑙河保護國際委員會（ICPDR）係一個由14個成員國（德國、奧地利、捷克、斯洛伐克、斯洛文尼亞、匈牙利、克羅地亞、波斯尼亞同黑塞哥維那、塞爾維亞、保加利亞、羅馬尼亞、摩爾多瓦、黑山同烏克蘭）同歐盟組成嘅組織。呢個委員會喺1998年成立，負責處理整個多瑙河流域嘅事務，包括支流同地下水資源。佢嘅目標係透過推廣同協調可持續同公平嘅水資源管理，包括保護、改善同合理使用水資源，以及實施歐盟嘅水框架指令同多瑙河戰略，來執行多瑙河保護公約。

### 航運

多瑙河委員會負責維護同改善河流嘅航行條件。呢個委員會喺1948年由七個沿岸國家成立。成員包括來自奧地利、保加利亞、克羅地亞、德國、匈牙利、摩爾多瓦、斯洛伐克、羅馬尼亞、俄羅斯、烏克蘭同塞爾維亞嘅代表；佢哋每年定期開兩次會。佢仲會召集專家小組，考慮委員會工作計劃中嘅項目。

呢個委員會可以追溯到1856年同1921年嘅巴黎會議，當時首次建立咗保障多瑙河自由航行嘅國際制度。今日嘅委員會包括沿岸國同非沿岸國。

## 地質

雖然今日多瑙河嘅源頭相對細，但從地質學嚟講，多瑙河比起同佢喺今日南德國競爭集水區嘅萊茵河要老得多。呢個情況帶嚟咗幾個有趣嘅地質複雜性。由於萊茵河係唯一由阿爾卑斯山發源並向北流向北海嘅河流，由皮茲隆金開始嘅一條無形嘅線將南德國大部分地區分割，呢條線有時被稱為歐洲分水嶺。

喺更新世最後一個冰河時期之前，萊茵河由黑森林嘅西南端開始，而今日流入萊茵河嘅阿爾卑斯山水源當時由所謂嘅「原始多瑙河」（Urdonau）帶走。呢條古老河床嘅部分遺跡，比今日嘅多瑙河大得多，仲可以喺今日施瓦本阿爾卑嘅景觀中見到（而家已經乾涸嘅）峽谷。喺上萊茵河谷被侵蝕之後，大部分來自阿爾卑斯山嘅水源改變咗方向，開始流入萊茵河。因此，今日嘅上游多瑙河係一條匱乏河流。

由於施瓦本阿爾卑主要由多孔嘅石灰岩構成，加上萊茵河嘅水位比多瑙河低得多，今日有好多地下河將大量水從多瑙河帶到萊茵河。喺夏季好多日子，當多瑙河水量唔多嘅時候，佢會喺施瓦本阿爾卑嘅兩個地方完全滲入呢啲地下通道，呢啲地方被稱為多瑙河滲漏（多瑙河滲漏）。大部分呢啲水只會喺12公里之外嘅阿赫托普夫重新出現，呢度係德國流量最大嘅泉水，平均流量為每秒8500公升，位於康斯坦茨湖北面，因此哺育咗萊茵河。歐洲分水嶺只適用於經過呢一點嘅水，而且只喺一年中多瑙河有足夠嘅水量通過多瑙河滲漏嘅漏斗嘅日子裡先會有呢種情況。

由於咁大量嘅地下水侵蝕咗周圍好多石灰岩，估計多瑙河上游有一日會完全消失，變成萊茵河嘅一部分，呢個現象叫做河流襲奪。

多瑙河嘅水文參數會定期喺克羅地亞嘅巴蒂納、達利、武科瓦爾同伊洛克進行監測。

## 疏仕
香港西九龍站

**香港西九龍站**（；），慣稱**西九龍站**、**西九站**，係香港一個鐵路車站。佢係廣深港高速鐵路南端嘅終點站，2018年9月23號通車。西九龍站喺西九文化區附近，由呢個站可以行去九龍站搭/或者行去柯士甸站搭。車站實行一地兩檢，呢個站設有內地口岸區，區內受中國內地司法管轄，若果有乘客違反內地法律，會由中國內地執法人員執行內地法律程序。

## 車站設備
### 車站樓層

### 車站周邊

車站周邊一覽

;主要大廈及購物中心
* 圓方
* 環球貿易廣場
* 漾日居
* 擎天半島
* 凱旋門
* 君臨天下
* 天璽
* 港景峰
* 港景匯
* 中港城
;公共服務及設施
* 西九文化區
* 西九龍文娛藝術區（建議緊）
* 九龍佐治五世紀念公園
;交通
* 港鐵九龍站（／）
* 港鐵柯士甸站（）
* 中國客運碼頭
* 西區海底隧道
* 廣東道
* 渡船街
* 佐敦道
* 匯翔道
* 匯民道


## 上一站 下一站

### 可以喺香港搭嘅交通
;港鐵
*九龍站：東涌綫、機場快綫
*柯士甸站：屯馬綫

### 各鐵路頭尾班車開出時間

九龍站2號月台（往香港站月台）只可以畀喺星期一至六朝早7點-10點買咗「早晨專綫」嗰啲人去香港，其餘時間只係畀落車。

## 相
;地盤相

File:West Kowloon Station Site.jpg|左面係西九龍站嘅地盤，中間係柯士甸站。


## 參考

## 出面網頁
*香港高速鐵路官方網站
荃錦公路

**荃錦公路**（）係喺香港新界，荃灣區同埋元朗區錦田之間一條南北走向馬路。北面同錦田公路同埋林錦公路連接，南面喺荃錦交匯處同象鼻山路、大河路北同埋德士古道北連接。呢條路有啲路段喺郊野公園入面，全長大概11.3公里（大概7英里），闊大概7.2米（大概24英尺）。

呢條路多斜多彎，途經香港最高嘅山大帽山嘅山腰，連接新界荃灣、錦田同埋石崗軍營。

## 歷史
1951年至1952年，駐港英軍為改善石崗軍營嘅對外交通，請咗英國皇家工程隊來港進行軍事工程，起荃錦公路。呢條路起初只係畀軍車同埋緊急車輛用，但喺1960年代，港英政府同埋駐港英軍磋商開放荃錦公路嘅可能性，經過多次磋商，軍方同意將荃錦公路移交畀港英政府，條路喺1961年5月25號開放畀公眾用。

呢條路嘅荃灣終點原本係喺青山公路荃灣段，但由於香港地鐵（家下港鐵）起，因此荃錦公路縮短到荃錦交匯處。

由於荃錦公路狹窄多彎，而車流亦一直偏低，幾十年來一直都有賽車發燒友喺道賽車。

## 英文名
**荃錦公路**嘅英文名格式，同香港其他馬路嘅音譯（）唔同，而係「***'」，噉係因為同佢曾經係軍用道路有關。據聞現時嘅英文名係由「'''TW / SK'''」演變而成，其中「'''TW'''」代表[[荃灣]]（），「'''SK'''」 就代表[[石崗]]（）。「***'」可以解做荃灣連接石崗。後來因有關部門將中嘅斜綫誤當成字母I，所以變成「」。後人一直冇執番正。

## 公共交通
因為荃錦公路嘅路面關係，行荃錦公路嘅車唔可以長過10米。途經嘅巴士線亦只可以用較短身嘅車，長期以來大部分都只係使單層巴士，九龍巴士（九巴）曾經特別為呢條路線（51）買同埋改裝特別引擎配搭嘅都城嘉慕威曼都城巴士雙層巴士，以應付路面情況，但由於損耗嚴重，巴士好快就調去普通市區線，而再換入另一批車行。呢個情況一直維持到1998年10月19號，51線改為全冷氣服務為止，之後九巴一直派配手動減速器嘅丹尼士飛鏢行，2011年改派配手動減速器嘅亞歷山大丹尼士Enviro 200。

*九巴
****51** 荃灣（如心廣場）— 上村（循環線）
*專線小巴
****72** 雷公田 － 元朗（泰衡街）
****80** 川龍 — 荃灣（川龍街）
****85** 芙蓉山 — 荃灣（兆和街）

## 睇埋
* 錦田公路
* 林錦公路
* 粉錦公路

## 出面網頁
*荃錦公路 細說從頭
恆河

**河**（；）係南亞嘅一條河，流經印度同孟加拉。佢係印度最長嘅河，有2,525公里咁長；佢同布拉馬普特拉河以及梅克納河夾埋，係世界上流量最大嘅水系之一。 恆河由印度北阿坎德邦出發，經過恆河平原，流入印度洋孟加拉灣。

恆河係印度教嘅聖河，恆河女神亦係佢哋主要嘅神。除此之外，恆河仲養活咗唔少魚同其他動物，以及住喺附近嘅人，所以好重要。不過呢條咁緊要嘅河俾人污染得好嚴重。

## 名

喺梵文入面，恆河叫 ，有流得快、唔斷流嘅含義。

恆河個中文名意思係「恆久嘅河」，就係嚟自呢個含義。佢另外仲有「伽河」呢個名，係唐代玄奘法師譯嘅。

恆河流到去孟加拉叫做 ，意思係蓮花，中文又譯做博多河。

## 流向

恆河喺印度北部發源之後大致向東南方向走，經過孟加拉，最後流入印度洋。

### 源頭

恆河嘅發源地有兩個講法，兩個都喺喜馬拉雅山西邊、印度北部嘅北阿坎德邦嗰度。帕吉勒提河（）係印度教神話入面嘅恆河發源地，佢啲水嚟自根戈德里冰川（）嘅融冰。而長啲嘅阿勒格嫩達河（）就係水文學上恆河嘅源頭，佢嘅水嚟自喜馬拉雅山嘅融雪。恆河嘅幹流就係喺呢兩條河嘅合流點嗰度開始。

除咗呢兩條河，恆河仲有四條主要源流。一共六條河，連同佢哋嘅合流點，都係印度教入面神聖嘅。

### 支流同分流

恆河之後由喜馬拉雅山嘅山谷流入開闊嘅恆河平原，大致由西南走向轉做東南。恆河第二大流量嘅支流亞穆納河就係喺呢度同恆河匯合；兩條河合流之後有成58.5%嘅水都係由亞穆納河貢獻嘅。

跟住恆河再轉彎向住東面流。恆河喺幾條細啲嘅河加入咗之後，就同加格拉河（Ghaghara River）相遇。加格拉河同樣由喜馬拉雅山開始；佢經西藏同尼泊爾，最後同恆河接合，係恆河最大流量嘅支流。

之後恆河又轉返向東南面流。喺流入孟加拉境内之前，恆河就出現咗第一條分流，叫胡格利河（Hooghly River）。

### 孟加拉段

恆河喺孟加拉嗰段叫做Padma。佢先同布拉馬普特拉河嘅分流匯合，之後再同梅克納河（）合流，最後流入印度洋嘅孟加拉灣。

恆河水入面嘅沉積物喺出海口形成恆河三角洲。佢有成64,000 km2咁大， 係世界上最大嘅三角洲。

### 地圖

## 歷史

恆河流經嘅恆河平原係中央平原嘅一部分，呢度俾人話係好幾個文明嘅搖籃。由公元前三世紀嘅孔雀王朝，一路到十六世紀嘅蒙兀兒汗國都係呢度出嚟嘅。

### 印孟水利糾紛

去到1951年，印度諗住起條河壩，將一啲河水引流去胡格利河嗰邊。座壩就起喺印度同東巴基斯坦（今日嘅孟加拉）邊境附近，喺旱年會搞到去東巴嘅水得返五分之一左右。東巴於是提出反對，然後爭拗就開始咗。要去到1996年，孟加拉已經獨立咗廿五年，印孟兩邊先至和解。佢哋簽咗分三十年協議，確保孟加拉唔會冇水。

## 宗教同文化

### 恆河聖水

恆河係印度教嘅聖河，啲水啱搞宗教儀式。佢亦係其他聖河嘅體現，例如哥達瓦里河又叫做南面恆河。

#### 作用

喺印度教文化入面，流水可以吸走雜質，而恆河就將啲嘢沖得最乾淨。流水除咗洗走灰塵之外，仲有心靈入面嘅污糟嘢。所以就算科學角度上面恆河水質有幾差都好，恆河水都係喺宗教儀式同象徵意義上純潔嘅。浸喺恆河入面可以洗走一個人成世嘅罪過，所以好多信印度教嘅人都會去浸下，尤其係去水流特別快嘅上游。

#### 大壺節

大壺節係印度教信徒去恆河聚集朝聖嘅節日，每十二年一次。而每六年會有一次中型集會，每三年就一次小聚。大壺節嘅主要活動係喺恆河邊浸浴嘅儀式，另外仲有宗教辯論、唱詩歌等等。大壺節係印度教嘅朝聖之旅入面最神聖嗰個，所以好多苦行僧都會參加，每次集會都吸引到幾百萬信徒。

### 恆河女神

喺印度教入面，恆河仲係一位好重要嘅女神，叫做甘加（）。好多印度教信徒都會拜佢。

#### 作為呀媽

恆河喺印度教入面又稱之為甘加媽媽（）。一來佢會包容、寬恕嗮所有嘢，好似母愛噉；而且同其他女神唔同，佢完全冇毀滅性嗰面。二來甘加真係好幾個神嘅呀媽，包括毗濕摩（Bhishma）同其他幾位婆藪（Vasu）。

#### 作為配偶

印度教三個最重要嘅神合稱叫三相神，而甘加係全部三位嘅配偶。喺關於創造神梵天嘅故仔入面，甘加通常以水嘅形式出現，跟住梵天周圍去。

就住守護神毗濕奴嚟講，有神話話到甘加係毗濕奴三個老婆之一。恆河嘅出現係因為佢同另一位爭寵嗰陣互相咒對方變做一條河、要幫佢哋嘅信徒洗清罪過。毗濕奴知道之後就決定將佢哋分開，要甘加做梵天老婆，另一位做毀滅神濕婆老婆，而淨返嗰位和事嘅就繼續做佢老婆。點知嗰兩位係噉嘈，搞到毗濕奴要收回成命，最後佢哋以河嘅形式繼續陪住毗濕奴。

至於甘加同毀滅神濕婆嘅關係係最親密嘅。有段故話甘加一次又一次噉由天上跌落凡間，跌入濕婆嘅頭髮裏面，於是就不斷俾濕婆馴服。

## 生態

### 魚

恆河流域入面大概有350款魚，其中有幾款係恆河獨有嘅。淨係計品種，有一半都屬於鯉形目、兩成半係各種鯰魚。受威脅嘅有30種，原因包括過度同非法捉魚、污染等等。

### 恆河豚

恆河其中一款最出名嘅動物係恆河豚（學名：）。佢係世界上五款淡水海豚之一，仲係印度嘅國家代表水生動物。以前喺恆河同布拉馬普特拉河都有好多恆河豚，但今時今日因為污染等嘅問題，世界自然基金會話2012年已經淨低三千隻。

## 經濟

### 農業同漁業

恆河水入面嘅沉積物有好多養分，所以佢流域嘅泥土都夠嗮肥沃，好啱種嘢。加埋佢嘅河水常年俾農夫攞嚟淋水，所以恆河對農業為主嘅印度同孟加拉經濟特別重要。種喺恆河附近嘅農作物包括米、蔗、薯仔、辣椒等等。另外，有唔少漁夫會喺恆河捉魚，所以嗰度漁業都幾旺盛。

### 旅遊業

當地另一個主要產業係宗教旅遊。印度教有幾個聖地都喺正恆河隔籬，吸引好多信徒去朝聖。恆河嘅急流亦都出名可以撐艇，每年夏天都會有人去嗰度玩。除此之外，有幾座城都喺恆河邊起咗步道，吸引遊客去睇風景，包括印度比哈爾邦首府巴特那。

## 污染同健康問題

恆河嘅污染問題非常嚴重。淨係喺維華拿斯，每日就有差唔多二億公升未經處理嘅污水排落恆河入面。呢個情況導致河水入面有好多糞生大腸桿菌（），超出咗當地政府畀沖涼水嘅安全指引120倍。 而維華拿斯作為印度教其中一座聖城，不時都會有大批信徒去嗰度浸浴，搞到有嚴重嘅健康風險。

有研究估計，每年用恆河水浸浴、洗碗碟、或者刷牙嘅人入面，有三分之二都會病。呢啲病包括霍亂、痢疾、甲型肝炎、同傷寒。

### 恆河行動計劃

喺1985年，印度政府提出咗恆河行動計劃（），打算用截留、分流、同處理污水嘅方法改善恆河水質。有人話個計劃係「世界上清理一條河嘅最大嘗試」，十五年合共使咗二億幾美金，但卒之都係失敗告終。個計劃唔單只延期、超支，仲要執行得好差，冇乜成效。有學者話原因係做環境規劃嗰陣冇清楚理解到人同環境嘅互動，亦有學者話係貪污問題。

### 其他解決方法

喺2008年，恆河正式成為印度「國河」。政府趁機成立咗國家恆河流域管理局（）去計劃同實施保護恆河嘅措施。

喺2017年，北阿坎德邦高院將恆河宣佈做法人，畀咗啲權利佢。 但係唔少人都話好難執行，唔會有用。

## 參考
大霧山

**大霧山**可以係：
* 大帽山：喺香港。
* 大霧山 (清遠)：喺廣東清遠連山。
* 大霧山 (黃岡)：喺湖北黃岡羅田縣。
* 大霧山 (武漢)：喺湖北武漢。
* 大煙山：喺美國阿巴拉契亞山脈。
山埃

**山埃**（，學名**氰化物**，）係一類劇毒化合物。無機氰化物都有氰（CN⁻）爾個負離子，而有機氰化物就有氰基（C≡N）。

通常講嘅山埃係鹼金屬氰化物，主要係氰化鈉同氰化鉀。以氰化鈉為例，對大鼠做嘅實驗表明口服半數致死量（LD50）係 6.44 mg/kg 體重。

以前有一種捉魚嘅方法係用山埃，由於危險而且唔環保，而今經已唔準用。

山埃同砒霜係唔同嘅嘢，不過坊間偶然會混淆。

## 參考資料
大帽山

**大龍山**（，），又名**大霧山**，《香港雜記》繙做**大磨山**，係香港一山。海拔九百五十七米，係香港至高，高過第二嘅鳳凰山廿三米。大帽山處於新界中部，山體廣闊，坡度平緩，附近範圍劃入大帽山郊野公園之內。山系一帶，伸入大欖郊野公園同埋林村郊野公園。大帽山位於荃灣區同埋元朗區交界，小部分歸大埔區。

由於大帽山喺春天不時都有大霧，絕大部份香港人都叫佢做「大霧山」。

## 地理
大帽山主要由火山岩組成，喺山谷亦有唔少沉積岩。山坡嘅上半部露出山脊，亦有一啲石澗由高地流到山谷。大帽山由於係全港至高，可以遠望四處。佢南面近處係荃灣，遠啲係青衣島，再遠可以望到香港內洋。而東望則可見馬鞍山，北望近見石崗。天氣好時，向西南遠望，會見到大嶼山。

香港政府將佢劃入郊野公園，是爲大帽山郊野公園。呢帶山林最大威脅係山火。一九六八年，火燒大帽山同城門，燒咗卅四粒鐘，毁咗廿八萬幾樖樹。

## 史
《香港雜記》有云，大清「守兵多寨於此。」而大帽山高地，方便傳送煙號，以防海賊。《新安縣志》亦提過，大帽山「上有石塔，多產茶」，路經麥理浩徑第八段嘅時候，就會見到以前嘅梯田。

## 氣候
大帽山平均溫度，全港至低，只有攝氏十七度二，比天文臺廿三度一，低六度左右。全年有一百零三日，處於寒冷天氣狀態，全港之冠。而全年平均濕度係百分之八十八。

## 屋宇
由於位於高地，氣候獨特，接近高空大氣，香港天文台喺大帽山設置雷達站，提供雷達影像同埋數據。

## 動植物
大帽山東南面有森林，但受氣候限制，喬木只可以伸展至海拔550米，再高啲嘅地方植物主要係灌木同埋草。以前大帽山曾經盛產綠茶，名霧茶或雲茶。現時山坡有見梯田痕跡。

動物方面，大帽山有多種雀、蛇同埋蝴蝶，亦有唔少螢火蟲。

## 鄰近嘅山
*金山
*針山
*草山
*狗肚山
*蓮花山

## 交通
大帽山有車路，名大帽山路，由荃錦公路杈出。大帽山路頭，有扶輪公園，有遊客中心，設有好多停車位。

## 讀音
由於好多人將「帽」字陰上變調嘅音當成係個字本來嘅讀音，所以「大帽山」呢個名，喺口耳相傳嘅時候，經常俾人誤會成「大*霧*山」，因為「霧」字都係讀 ，同「帽」、「冒」同音。而且大帽山山頂好高，時時有霧，加深咗呢個誤會。

## 參攷

## 睇埋

*香港嘅山
*鳳凰山
*大東山
印度河

**印度河**（；梵文：**Sindhu**）係巴基斯坦最長嘅河，有3,200公里。印度河由西藏出發，穿過喜馬拉雅山脈流去克什米爾，最後流入印度洋。「印度」呢個名就係嚟自印度河。

## 描述

印度河為巴基斯坦經濟提供重要嘅水資源——特別係巴基斯坦嘅「糧倉」旁遮普省，佢佔咗全國大部分嘅農業產量，仲有信德省。「旁遮普」呢個詞嘅意思係「五條河嘅土地」，呢五條河就係傑赫勒姆河、錢納布河、拉維河、比亞斯河同薩特累季河，最終全部都會流入印度河。印度河仲支持好多重工業，亦係巴基斯坦主要嘅飲用水來源。

唔同嘅資料來源對呢條河嘅總長度有唔同講法。喺呢篇文章用嘅長度係，呢個數字係嚟自2015年嘅《喜馬拉雅氣候同水資源圖集》。 喺歷史上，1909年嘅《印度帝國志》就話佢「剛過1,800英里」。 而呢個較短嘅數字喺現代資料中都好常見，同呢個數字一樣。現代版嘅《大英百科全書》最初喺1999年出版時用咗較短嘅測量數字，但喺2015年更新咗用較長嘅測量數字。 呢兩個長度喺現代出版物中都好常見；有時喺同一份作品入面都可以見到呢兩個測量數字。 2011年，一個中國研究小組宣佈咗一個約嘅延長數字，呢個係根據衛星圖像嘅全面重新測量，同埋一次實地考察去確定另一個源頭位置，但詳細分析仲未發表。

印度河嘅最終源頭喺西藏，但對於確切嘅源頭仲有啲爭議。傳統上認為嘅河源係「獅子口」（Sênggê Kanbab，桑吉藏布），呢個係一個長年冇間斷嘅泉水，離神聖嘅岡仁波齊峰唔遠，有一排長而低矮嘅藏傳佛教佛塔做標記。附近仲有幾條支流，可能形成一條比桑吉藏布更長嘅溪流，但唔同於桑吉藏布，呢啲支流全部都要靠融雪來維持。贊斯卡爾河喺拉達克注入印度河，佢嘅水量喺呢個匯合點之前仲大過印度河本身。 另一種講法就話河流從大約300公里上游開始，喺桑吉藏布同噶爾藏布河匯合嘅地方，呢兩條河分別排水自俄昂隆康日同岡底斯山脈（崗仁波齊，岡仁波齊峰）。2011年嘅重新測量建議源頭應該係岡仁波齊峰東北嘅一個小湖，而唔係之前用嘅兩個點。

之後印度河向西北流過拉達克（印度管理嘅克什米爾）同巴爾蒂斯坦同吉爾吉特（巴基斯坦管理嘅克什米爾），就喺喀喇崑崙山脈嘅南面。希約克河、希加爾河同吉爾吉特河將融冰水帶入主河。佢慢慢向南彎，喺巴基斯坦嘅卡拉巴格進入旁遮普平原。印度河經過南迦帕爾巴特山群附近時會通過4500至5200米深嘅巨大峽谷。佢快速穿過哈扎拉地區，喺塔貝拉水庫被攔截。喀布爾河喺阿托克附近匯入。佢剩餘嘅路程都喺旁遮普同信德嘅平原上，喺呢度河流變得緩慢同高度分支。佢喺米坦科特同潘傑納德河匯合。越過呢個匯流點之後，呢條河曾經叫做「薩特納德河」（「薩特」=七，「納迪」=河），因為而家呢條河帶住喀布爾河、印度河同旁遮普五河嘅水。經過賈姆肖羅之後，佢喺巴基斯坦信德省嘅塔塔南面形成一個大三角洲。

印度河係世界上少數幾條會出現潮汐激湧嘅河流之一。印度河系統主要由喜馬拉雅山脈、喀喇崑崙山脈同興都庫什山脈嘅雪水同冰川供水。河流嘅流量都會跟季節變化——冬天會大幅減少，而喺七月到九月嘅季風季節就會氾濫成災。仲有證據顯示自史前時代開始呢條河嘅路線就一直喺緩慢改變——佢喺1816年地震之後由流入卡奇冷同鄰近嘅班尼草原轉變到向西流。 ，印度河水喺洪水期間會衝破防洪堤，流入卡奇冷。

## 歷史

印度河文明嘅主要城市，例如哈拉帕同摩亨佐達羅，可以追溯到大約公元前3300年，代表咗古代世界最大嘅人類聚居地之一。印度河文明由阿富汗東北部延伸到巴基斯坦同西北印度（1947年前），由傑赫勒姆河東邊向上延伸到薩特萊傑河上游嘅羅帕爾。沿海聚落由巴基斯坦-伊朗邊界嘅蘇特卡根多爾延伸到現代古吉拉特邦嘅卡奇。喺北阿富汗嘅阿姆河上有一個印度河遺址叫做肖圖蓋，而阿拉姆吉爾布爾遺址則位於欣登河附近，距離德里僅。到目前為止，大約發現咗超過1,052個城市同聚落，主要分佈喺格哈格爾－哈克拉河同佢嘅支流周圍。呢啲聚落包括主要城市中心哈拉帕同摩亨佐達羅，以及洛塔爾、多拉維拉、加內里瓦拉同拉基加爾希。喺印度河同佢嘅支流上，只發現咗40個印度河文明遺址。不過，值得注意嘅係，大部分發現嘅印度河文字印章同刻字物品都係喺印度河沿岸嘅遺址發現嘅。

大多數學者相信，早期印度－雅利安人嘅犍陀羅墓葬文化聚落喺犍陀羅flourish咗由公元前1700年到公元前600年，當時摩亨佐達羅同哈拉帕已經被放棄咗。

梨俱吠陀描述咗幾條河流，包括一條叫「信度」嘅河。梨俱吠陀嘅「信度」被認為就係今日嘅印度河。喺梨俱吠陀經文入面出現咗176次，其中94次係複數形式，通常用嚟泛指「河流」。喺梨俱吠陀裏面，特別係喺後期嘅讚美詩入面，呢個詞嘅意思縮窄到特別指印度河；例如喺《那地蘇圖颂》嘅河流名單入面。梨俱吠陀嘅讚美詩將所有提到嘅河流都用女性性別表示，除咗布拉馬普特拉河。

印度呢個詞就係源自印度河。喺古代，「印度」最初係指印度河東岸嘅地區，即而家嘅旁遮普同信德，但到公元前300年，包括希羅多德同梅加斯特尼喺內嘅希臘作家已經將呢個詞用嚟指遠至東方嘅整個次大陸。

印度河嘅下游盆地形成咗伊朗高原同印度次大陸之間嘅自然邊界；呢個地區包括全部或部分巴基斯坦嘅省份俾路支斯坦（巴基斯坦）、開伯爾－普什圖省、旁遮普地區同信德，以及阿富汗同印度。第一個併吞印度河流域嘅西歐帝國係波斯帝國，喺大流士一世統治期間。喺佢統治期間，希臘探險家斯基拉克斯受命探索印度河嘅流程。之後亞歷山大大帝嘅入侵軍隊都過咗呢條河。不過，喺佢嘅馬其頓人征服咗西岸，將佢連接到古希臘世界之後，佢哋選擇沿住河嘅南岸撤退，結束咗亞歷山大喺亞洲嘅遠征。亞歷山大嘅海軍上將尼阿庫斯由印度河三角洲出發探索波斯灣，直到抵達底格里斯河。印度河流域之後俾孔雀同貴霜帝國、印度－希臘王國、印度－斯基泰人同嚈噠人統治。幾個世紀以嚟，穆斯林軍隊包括穆罕默德·本·卡西姆、加茲尼的馬哈茂德、穆罕默德·戈爾、帖木兒同巴布爾都過咗呢條河入侵信德同旁遮普，為入侵印度次大陸提供咗一個門戶。

## 地理

### 支流

* 嘎爾河
* 吉爾吉特河
* 戈馬爾河
* 哈羅河
* 洪扎河
* 喀布爾河
* 庫納爾河
* 庫拉姆河
* 潘傑納德河
** 欽納布河
*** 傑赫勒姆河
*** 拉維河
** 薩特萊傑河
*** 比亞斯河
* 希約克河
* 索安河
* 德拉斯河（或者辛戈河）
* 斯瓦特河
* 贊斯卡爾河
* 盧尼河
* 卓布河

## 喺亞洲位置

類:巴基斯坦地理
無線電

**無線電**係指用電磁波通過任何空間（真空都得）傳播訊號嘅技術，咁就唔使用電線都可以通到訊。

喺**無線電通訊**入面，好似無線電廣播同電視廣播、手提電話、無線電對講機、無線網絡同衛星通訊等等好多用途都會用到，無線電波係用嚟將資訊跨越空間，由發射器傳去接收器，方法係喺發射器度調制無線電訊號（通過改變波嘅某啲方面，將資訊訊號加喺無線電波上面）。喺雷達入面，用嚟定位同追蹤飛機、船、太空船同導彈等物體，由雷達發射器發射嘅無線電波束會喺目標物體上面反射返嚟，而反射嘅波會向通常同發射器共用位置嘅接收器顯示物體嘅位置。喺無線電導航系統入面，好似全球定位系統同VOR，移動導航儀器會接收嚟自多個導航無線電信標嘅無線電訊號，呢啲信標嘅位置係已知嘅，通過精確測量無線電波嘅到達時間，接收器可以計算出佢喺地球上面嘅位置。喺無線無線電遙控設備入面，好似無人機、車庫門遙控器同無匙門禁系統，由控制器設備發射嘅無線電訊號會控制遠程設備嘅動作。

無線電波嘅存在首先喺1886年11月11號畀德國物理學家海因里希·赫茲證明咗。 喺1890年代中期，意大利物理學家古列爾莫·馬可尼喺物理學家用嚟研究電磁波嘅技術基礎上面，開發咗第一部用於長距離無線電通訊嘅儀器， 喺1895年，向超過一公里之外嘅接收者發送咗無線摩斯電碼訊息， 同埋喺1901年12月12號發送咗第一個跨大西洋訊號。 第一個商業無線電廣播喺1920年11月2號播出，當時西屋電氣同製造公司喺匹茲堡，以呼號KDKA廣播咗哈定-柯克斯總統選舉嘅現場結果。

無線電波嘅發射受到法律監管，由國際電信聯盟（ITU）協調，ITU喺無線電頻譜入面為各種用途分配頻帶。

## 歷史

電磁波喺1873年詹姆斯·克拉克·麥克斯韋嘅電磁學理論入面預測咗，而家叫做麥克斯韋方程組，佢提出耦合振盪電場同磁場可以作為波穿過空間傳播，並提出光由短波長嘅電磁波組成。 喺1886年11月11號，德國物理學家海因里希·赫茲試圖證實麥克斯韋嘅理論，首先觀察到佢用原始火花隙發射器產生嘅無線電波。 赫茲同物理學家賈格迪什·錢德拉·玻色、奧利弗·洛奇、瑞利勳爵同奧古斯托·里吉等等嘅實驗表明，好似光噉嘅無線電波表現出反射、折射、繞射、偏振、駐波，並且以同光相同嘅速度傳播，證實咗光同無線電波都係電磁波，只係頻率唔同。 喺1895年，古列爾莫·馬可尼開發咗第一個無線電通訊系統，用火花隙發射器喺長距離發送摩斯碼。 到咗1901年12月，佢已經跨越咗大西洋傳輸。 馬可尼同卡爾·費迪南德·布勞恩因為「佢哋對無線電報發展嘅貢獻」而共同獲得咗1909年諾貝爾物理學獎。

喺無線電嘅頭二十年，叫做無線電報時代，原始嘅無線電發射器只可以發射無線電波脈衝，唔可以發射音頻調制所需嘅連續波，所以無線電係用喺人與人之間嘅商業、外交同軍事文本訊息傳輸。 由1908年左右開始，工業國家建立咗強大嘅跨洋發射器嘅全球網絡，用嚟交換各大洲之間嘅電報流量，並同佢哋嘅殖民地同海軍艦隊通訊。 喺第一次世界大戰期間，連續波無線電發射器、整流電解同晶體無線電接收器檢波器嘅發展，令里金納德·費森登同其他人實現咗幅度調制（AM）無線電話，令音頻可以傳輸。喺1920年11月2號，西屋電氣同製造公司喺匹茲堡，以呼號KDKA播出咗第一個商業無線電廣播，內容包括哈定-柯克斯總統選舉嘅現場報導。

## 技術
電荷喺加速嗰陣會放射出無線電波。佢哋係由隨時間變化嘅電流人為產生嘅，電流包含喺叫做天線嘅金屬導體入面來回流動嘅電子。

當無線電波離發射天線越嚟越遠嗰陣，佢哋會擴散開去，所以佢哋嘅訊號強度（強度，單位係瓦特每平方米）會降低（睇平方反比定律），所以無線電傳輸只可以喺發射器嘅有限範圍入面接收到，距離取決於發射器功率、天線輻射方向圖、接收器靈敏度、背景雜訊水平，同埋發射器同接收器之間係咪有障礙物。全向天線喺所有方向發射或者接收無線電波，而定向天線就喺特定方向以波束形式發射無線電波，或者只係接收嚟自一個方向嘅波。

無線電波喺真空入面以光速傳播，喺空氣入面速度就稍微慢啲。

除咗無線電波之外，其他類型嘅電磁波，紅外線、可見光、紫外線、X射線同伽瑪射線，都可以攜帶資訊並且用喺通訊。無線電波廣泛噉畀人用喺電訊，主要係因為佢哋嘅傳播特性好，呢啲特性源於佢哋較長嘅波長。 無線電波有能力穿過任何天氣嘅大氣層、樹葉，同埋喺更長波長嘅情況下穿過大多數建築材料。通過繞射，更長嘅波長可以彎曲繞過障礙物，同其他電磁波唔同，佢哋傾向於畀大過佢哋波長嘅物體散射，而唔係吸收。

## 監管

無線電波頻譜係好多用戶共享嘅資源。同一區域入面嘅兩個無線電發射器，如果嘗試喺相同嘅頻率上面發射訊號，就會互相干擾，導致接收混亂，咁樣兩個傳輸都唔可以清楚噉接收到。 無線電傳輸嘅干擾唔單止會造成巨大嘅經濟損失，而且重可能危及生命安全（例如，喺干擾應急通訊或者空中交通管制嘅情況下）。

為咗防止唔同用戶之間嘅干擾，無線電波嘅發射受到國家法律嘅嚴格監管，並由國際機構國際電信聯盟（ITU）協調，ITU喺無線電頻譜入面為唔同用途分配頻段。 無線電發射器必須攞到政府嘅許可證，根據用途劃分唔同嘅許可證類別，並且限制喺特定嘅頻率同功率水平。喺一啲類別入面，好似無線電同電視廣播電台，發射器會畀予一個獨特嘅標識符，標識符由一串字母同數字組成，叫做「呼號」，必須喺所有傳輸入面使用。 為咗調整、維護或者內部維修無線電話發射器，個人必須持有政府許可證，好似美國嘅通用無線電話操作員許可證噉，通過參加考試嚟獲得，考試要證明佢哋對安全無線電操作具有足夠嘅技術同法律知識。

上面規則嘅例外情況允許公眾喺冇許可證嘅情況下操作消費品入面嘅低功率短程發射器，好似手提電話、無線電話、無線設備、步談機、公民波段無線電、無線麥克風、車庫門遙控器同嬰兒監聽器。喺美國，呢啲屬於聯邦通信委員會（FCC）法規嘅第15部分。好多呢啲設備都使用ISM頻段，ISM頻段係無線電頻譜中一系列預留畀免許可使用的頻段。雖然佢哋可以喺冇許可證嘅情況下操作，但係同所有無線電設備一樣，呢啲設備通常喺銷售之前必須獲得型式認可。

## 睇埋
*無線電波譜

## 攷
黑麥

**黑麥**又叫**裸麥**（學名：***Secale cereale***）係一種響溫帶地區有嘅穀物，中歐同東歐啲人會將佢用嚟焗麵包。
雙色高粱

**雙色高粱**（；學名：**）係禾本科高粱屬嘅一種一年生草本植物，原產地喺中國內地，而家喺全球各地都可以搵到。其中印度種得最多。

## 樣
莖一般3~4m高，葉帶狀，有4~6dm長，平滑兼有蠟粉。花係圓錐花序，果穗有好似掃把或錘噉嘅樣。穎果有黃、橙、啡、白等色。

## 適應性
高粱啱喺比較暖嘅氣候度種，佢既旱同澇，又鹽同碱。

## 用途
高粱可以用嚟食，重可以整酒。佢嘅營養價值方面，有8.2%蛋白質、7.8%糖、2.2%脂肪，重有維他命B1同B2。
### 藥用價值

雙色高粱可以醫積食、消化唔好、濕熱、下瀝、疴尿唔暢順、女仔倒經、生唔到胎嘅病。

## 唔好嘅因素
呢種植物雖然有營養價值，但佢嘅新出嫩葉有羥氰甙，喺動物食咗之後同胃酸產生化學反應，生成比較毒嘅HCN。所以唔可以直接將新鮮嘅葉或苗直接餵畀牲畜。

## 有關嘅書
* 中国少年儿童百科全书 自然·环境 第394页　浙江教育出版社 ISBN 7-5338-1946-2/G·1942
*《臺灣蔬果實用百科第二輯》，薛聰賢 著，薛聰賢出版社，2001年

## 出面網頁

*  高粱 Sorghum bicolor (L.) Moench 中国植物志
* 高粱的功效与作用 菜瓢谷
*  高粱 吃吧小明
* 高梁 Gaoliang 藥用植物圖像資料庫 (香港浸會大學中醫藥學院) 

類:高粱屬
類:草本植物
類:糧食
類:藥用植物
類:酒源植物
絲苗

**絲苗**係長身米，出產地主要喺熱帶同亞熱帶地方，包括華南、東南亞同南亞等地。

絲苗係廣東人食開嘅米，舊時出名嘅包括廣州嘅增城絲苗、香港嘅元朗絲苗。

## 睇埋
*珍珠米
蔬菓汁

**蔬菓汁**（）係嘢飲一種，係用新鮮生菓或者蔬菜榨出來嘅汁，用生菓嘅叫**菓汁**（）；用蔬菜嘅叫**蔬菜汁**（），當中以前者比較常見。種種蔬菓汁含有唔同嘅營養，例如維他命同礦物質等，坊間視爲健康有益，不過佢無生菓有嘅纖維素，而糖分過高，所以亦唔係咁健康。

整蔬菓汁分為濃縮菓汁、濃縮還原菓汁同非濃縮還原菓汁。其中濃縮還原蔬菓汁最為常見，用濃縮蔬菓汁，按照比例加水同其他配料，非濃縮還原蔬菓汁，即係鮮榨蔬菓汁，質量至高，但保存唔耐，價錢最貴。

蔬菓汁用機械擠榨，或者壓榨新鮮菓菜出來，唔使高溫或溶解劑。例如，橙汁就壓榨汁液，樹上熟嘅橙就可以榨。蔬菓汁唔一定要廠制，屋企用手榨，或者用榨汁機榨都得。

廠造蔬菓汁，通常去咗纖維同菓肉，但新鮮橙汁富橙肉先係流行飲品。蔬菓汁通常賣濃縮，有時係雪藏，要飲者加水，令汁恢復到佢「原本狀態」。之但係，濃縮蔬菓汁嘅味道，同新鮮壓榨比，明顯唔同。

加工蔬菓汁要保存，方法有入罐、加熱殺菌、冷凍、脫水濃縮同噴霧乾燥。

不過飲蔬菓汁嘅人，往往忽略糖分幾高，有啲蔬菓汁，糖份多過汽水，好似一般嘅提子汁，含糖量多可口可樂一半。

## 營養
飲蔬菓汁係因為佢對健康有益。例如，橙汁中含有豐富嘅維他命C、葉酸同鉀，係非常多抗氧化植物化學物質來源，改善患有高血膽固醇人群嘅血脂。李汁幫助消化。越橘汁能夠預防甚至治療膀胱感染，而家越橘有種物質，可以防止細菌黐住膀胱。

歐洲、澳洲、紐西蘭同美國，近年多咗人買蔬菓汁，或者係近年多人關心健康，重視蔬菓汁營養對身好。事實上，飲蔬菓汁確實降低咗罹患癌症嘅風險，而且阻慢患上老人痴呆症。

與此同時，人亦質疑蔬菓汁比起新鮮生菓菜蔬，營養無咁好，皆因蔬菓汁製造過程，搞到缺少纖維素。而時時飲蔬菓汁同高菓醣糖漿，會易啲患二型糖尿病。飲蔬菓汁太多，亦會容易肥，之不過適量噉飲，仍可補充生菓中營養素同熱量嘅建議攝取量。

## 標籤
各國家流行規定蔬菓汁純度，佔生菓百分之幾，先叫得【蔬菓汁】。

美國與英國，百分之百純蔬菓汁，先畀叫蔬菓汁，否則係唔合法。但係，由於濃縮汁經復原後嘅蔬菓汁，都仍可叫蔬菓汁。生菓嘢食定義，唔同種類生菓蛋糕，要有四分之一到一半係蔬菓汁。若然蔬菓汁或生菓嘢食中，有濃縮成分，必定要講明。喺法例之中，並無對「蔬菓汁飲料」一詞嘅規定，並且佢可以用來描述任何飲品，包括只含有一啲蔬菓汁嘅飲料。歐洲各國，各自有類似規定。

美國其他成分混合嘅，好似加高菓醣粟米糖漿，要叫做混合蔬菓汁或係蔬菓汁飲料。按食品及藥品管理局規定，「生菓飲品」一字，一般受落，國際貿易，稀釋過嘅蔬菓汁，亦即係話呢種飲品包含蔬菓汁或生菓泥、水，有啲可能包含人工甜味劑。

新西蘭同澳洲，以及甚他一啲地方，蔬菓汁係添加過甜味劑嘅蔬菓汁，而生菓飲品就表示嘅係純嘅生菓或蔬菜汁。

蔬菓汁營養標籤易誤導人，蔬菓汁公司特登隱瞞佢真實成分。商標上通常印有「無添加糖」，但係產或者含有大量本身產生嘅糖分；然而，喺好多國家，糖分嘅含量同其他醣，營養標籤上係列入同一類嘅。

一啲碳酸飲品，其中雖然含有蔬菓汁，但係冇列明，例如激浪（Mountain Dew）中，就有橙汁。

## 睇埋
*蔬果汁一覽

## 參考
分數

**分數**（），又寫成**份數**，係一種表達有理數嘅方式。**分式**嘅格式係a\over b，其中a同b都係整數，b唔可以係0；a叫**分子**，b叫**分母**，中間嗰條叫**分線**，成條式讀出嚟就係「 b 分之 a 」，意思係一樣嘢分做b咁多份入面嘅其中a咁多份。有時方便起見，省去之字。例如六分之一，讀成六分一。除咗份式，有理數亦可以用小數、百分數、千分數等形式記低。

分數同比例、除數，係同一體，只係意思稍爲唔同。所以比例、除數都會寫成分式。有時唔係分數嘅嘅比例或者除數，都爲方便起見，寫成分式，例如a/b，π/4，√2/2咁。

分數唔限於正數，亦可以引用到負數，如-1/2，卽負二分之一。分數同整數夾埋一齊，就叫帶分數，如一再加二分之一，叫一又二分之一，整數同分數間加個「又」字。

## 寫法
因爲打字排版唔同，會有唔同寫法。分寫可以係一斜，亦可以一橫。就好似a/b會寫成\frac{a}{b}。印刷上亦可寫成一符，如：

分數按表示形式，分真分數、假分數同帶分數。真分數，分子細過分母。假分數，分子大過分母，卽係大過一份，可轉爲帶分數，抽出整數部分。

例如\frac{3}{4}就係真分數。\frac{5}{4}就係假分數，可以抽出整數部份，寫成1\frac{1}{4}，讀一又四分之一。
蛋糕

**蛋糕**（）係一種嘢食，通常係甜嘅，典型嘅蛋糕係用焗嘅方式整出來。蛋糕嘅材料主要有麵粉、甜味劑（通常係蔗糖）、黏合劑（一般係雞蛋，素食主義者可用麵筋同澱粉代替）、起酥油（一般係牛油或人造牛油，低脂肪含量嘅蛋糕會用濃縮果汁代替），液體（牛奶，水或果汁），香精同發酵劑（例如酵母或者發酵粉）。

蛋糕一般係正式用餐，特別係婚禮或生日聚會時可選嘅甜品之一。喺某啲傳統度，新娘同新郎係第一個食結婚蛋糕嘅。生日蛋糕一般有題字同裝飾，重插有蠟燭。蠟燭要喺許願後吹熄。

## 點整
* **打發法**：牛油同糖打發後再慢慢加入其他嘅配料。
* **混融法**：先將乾嘅配料溝埋一齊，再加入融咗嘅牛油同其他液體原料。
* **全混合**：乾配料同起酥油一齊加入容器，再慢慢加入液體原料。
* **摩擦法**：喺加入液體原料前將牛油擦入乾原料。
* **海綿法**：先將雞蛋同糖打發出泡沫，再小心咁加入麵粉。呢種方法唔加任何發粉或油脂，需要較高嘅技巧先能打出海綿狀。

## 相關嘅文
* 甜味
* 畀佢哋食蛋糕囉

## 出面網頁
*
毒

**毒**係指令到生物唔舒服同受傷害嘅嘢。響毒理學，任何物質只要超過咗某個份量都會有毒，但響日常生活，「毒」通常會係指掂到少少就已經中毒嘅嘢，亦即係**劇毒**。
發粉

**發粉**又叫**泡打粉**，係焗麵包同蛋糕嘅材料，用嚟谷漲舊麵糰，食落就會有更加正嘅口感。

市面有啲麵粉已經溝埋發粉，叫自發粉。
富豪B7TL

**富豪B7TL**（Volvo B7TL），又叫做**富豪B7L雙層巴士**（Volvo B7L double deck），係富豪出嘅一款兩軸低地台雙層巴士，喺1999年推出，並取代兩軸版富豪奧林比安雙層巴士。佢係因為英國嘅巴士公司唔多想要尾輪跨好長嘅富豪B7L雙層巴士（引擎打直擺）而設計出嚟。

B7TL同奧林比安一樣係橫置引擎，不過個散熱水箱就擺咗喺引擎室右邊。佢係用富豪D7C引擎，波箱配搭係Voith DIWA或者ZF Ecomat。B7TL底盤初時係喺蘇格蘭Irvine出，到咗2000年就逐步改咗喺瑞典出。

富豪B7TL喺英國有多間大小型巴士公司，包括多個大型巴士集團Arriva同埋第一集團等等買，蹤跡遍及英國各地。而佢亦有被賣去愛爾蘭。喺英國同埋愛爾蘭，B7TL可以配亞歷山大ALX400、Plaxton President、東蘭開夏Vyking/Myllennium Vyking同埋Wright Eclipse Gemini車身，另外有一架係配亞歷山大丹尼士Enviro 400車身。

喺2002年，有150架富豪B7TL賣咗去南非約翰奈斯堡行，佢哋係配Marcopolo Viale DD車身。

富豪B7TL喺2006年俾兩軸版富豪B9TL取代。
安慶隆

**安慶隆**（）係臺灣聽障田徑運動員，喺2001年羅馬聽障奧運會得到十項全能金牌。
田

**田**（；**Field**），又叫**農田**、**田地**，係農業入面專門劃出用嚟種農作物嘅一笪耕地。

## 史
甲骨文田多數係指打獵嘅地方或者去打獵呢個動作，即係田狩。

## 引伸
「田」之後亦引伸做第啲物產，好似鹽田噉。

## 睇埋
*農場
田灣

**田灣**（；），係香港香港島南面一地，舊時係香港一灣，家下個岸填到直一直。佢響香港仔以西，雞籠灣（，「灣」讀「環」）以東。行政上歸入香港仔。

田灣曾經係工業為主，家下有唔少住宅。

## 住宅
*田灣邨
*鴻福苑
*港麗豪園
*南景花園

## 酒店
*明愛張奧偉國際賓館
*香港瑞思酒店
*奧華·時尚精品酒店 (香港仔)
無軌電車

**無軌電車**（）係一種通常由架空接觸網供電、電動機驅動、唔依賴固定軌道行駛嘅道路公共交通工具。

無軌電車嘅車身同底盤同一般公共汽車好似，但係由於車呔唔過電，唔可以學似有軌電車恁通過軌道形成電流回路，所以要用兩條架空電纜同埋兩支集電桿形成電流回路。一般來講，受電桿離開電纜，部車就會失去動力，不過配有電池、超級電容器或者後備發電機嘅雙動源無軌電車，就可以喺受電桿離開電纜之後離線行駛一段距離。

## 歷史

1882年4月29號到6月13號，德國發明家恩斯特·維亞納·馮·西門子（Ernst Werner von Siemens）喺柏林市郊公開演示徂佢發明嘅全球第一部無軌電車。之後，有關無軌電車嘅研究喺歐洲同美國都有進行。1901年7月10號，全球第一個無軌電車載客系統喺德國投入運營。雖然爾個系統喺1904年停運徂，但係爾個系統使用嘅雙電纜雙受電桿模式，奠定徂現代無軌電車動力系統嘅基礎。

## 參考
鴇

**鴇**，學名*Otididae*，舊名叫做*Otidae*，喺分佈喺東半球嘅大型長腿狩獵鳥類，成日都出現喺乾燥而開闊嘅大草原。喺鳥類分類學裏面屬於鴇形目鴇科。

鴇喺雜食性鳥類，喺地面上起巢。

## 分類
* 鴇屬 *Otis*
** 大鴇 *Otis tarda*
* 鷺鴇屬 *Ardeotis*
** 阿拉伯鴇 *Ardeotis arabs*
** 灰頸鷺鴇 *Ardeotis kori*
** 黑冠鷺鴇 *Ardeotis nigriceps*
** 澳洲鴇 *Ardeotis australis*
* 波斑鴇屬 *Chlamydotis*
** 翎頜鴇 *Chlamydotis undulata*
** 波斑鴇 *Chlamydotis macqueenii*
* 登氏鴇屬 *Neotis*
** 魯氏鴇 *Neotis ludwigii*
** 登氏鴇 *Neotis denhami*
** 亨氏鴇 *Neotis heuglinii*
** 努比亞鴇 *Neotis nuba*
* 藍鴇屬 *Eupodotis*
** 白腹鴇 *Eupodotis senegalensis*
** 藍鴇 *Eupodotis caerulescens*
** 卡茹鴇 *Eupodotis vigorsii*
** 汝氏鴇 *Eupodotis rueppellii*
** 小褐鴇 *Eupodotis humilis*
* 冠鴇屬 *Lophotis*
** 薩氏冠鴇 *Lophotis savilei*
** 軟冠鴇 *Lophotis gindiana*
** 紅冠鴇 *Lophotis ruficrista*
* 黑鴇屬 *Afrotis*
** 黑鴇 *Afrotis afra*
** 白羽鴇 *Afrotis afraoides*
* 黑腹鴇屬 *Lissotis*
** 黑腹鴇 *Lissotis melanogaster*
** 哈氏鴇 *Lissotis hartlaubii*
* 孟加拉鴇屬 *Houbaropsis*
** 孟加拉鴇 *Houbaropsis bengalensis*
* 姬鴇屬 *Sypheotides*
** 姬鴇 *Sypheotides indica*
* 小鴇屬 *Tetrax*
** 小鴇 *Tetrax tetrax*
宇都宮城之戰

**宇都宮城之戰**（）（1868年5月11號），係日本戊辰戰爭中，明治新政府軍同埋舊幕府軍打嘅一場仗，以宇都宮城為中心，宇都宮同埋城下歷史建築都受破壞。

類:1868年
山鹿郡

**山鹿郡**係以前日本熊本縣嘅一郡，轄區包括家下嘅山鹿市嘅大部分地區；肥後國時期，1896年4月1號，同山本郡合併做鹿本郡。

## 史
* 1889年4月1號：實施町村制，下轄2町16村。

** 山鹿町、川邊村、八幡村、平小城村、三嶽村、三玉村、米田村、大道村（後合併為山鹿市）
** 來民町、中富村、稻田村（後合併為鹿本町，再合併為山鹿市）
** 岩野村、廣見村、嶽間村（後合併為鹿北町，再合併為山鹿市）
** 六鄉村、內田村（後合併為菊鹿町，再合併為山鹿市）
** 千田村、米野岳村（後合併為鹿央町，再合併為山鹿市）

* 1896年4月0號：與山本郡合併為鹿本郡。

### 變遷表

## 資料來源

類:熊本縣
美食風球

《**美食風球**》（英文：**Cloudy with a Chance of Meatballs**）係2009年美國3D電腦動畫片，由美國經典細路書《天跌落嚟嘅嘢食》改編。套戲響2009年9月18號響美國上畫，由新力影業動畫室（Sony Pictures Animation）製作，哥倫比亞影業發行。影片比例係2.35:1，用RealD Cinema同IMAX 3D系統播。

套戲響2009年12月31號響香港上畫，廣東話版由張繼聰幫主角配音。

## 故仔
發明知係個騎呢發明家，細細個就經已創造出好多唔等使嘅發明，人人都笑佢無厘頭。發明知住嘅盛產沙甸魚，人人都食到厭，於是發明知就發明咗一部可以將水轉做各種嘢食嘅嘢食複製機。但係佢開部機時，部機響個鎮度橫衝直撞，重飛埋上天，正當佢以為自己衰咗，部機居然響天上面開著咗，係咁跌啲嘢食落嚟。天氣小姐心思思嚟咗呢個鎮，報道有啲咩嘢嘢食跌落嚟。有一日，部嘢食複製機癲咗，搞咗個意粉龍捲風、超大粒肉丸、超大轆粟米……而家發明知同心思思要諗諗計仔，熄咗部嘢食複製機，整停呢場嘢食大浩劫！

## 連出去
* 《美食風球》官方網站
* 《美食風球》香港官方網站
啡色環試驗

**啡色環試驗**（）喺檢測溶液裡面有無硝酸根離子（NO<sub>3</sub><sup>−</sup>）嘅一種化學試驗方法。

向試管裡面嘅樣品溶液加入硫酸亞鐵並且緩慢咁加入濃硫酸（顯然唔可以用硝酸，因為會干擾反應）並且觀察試管裡面喺咪一個啡色環就可以確定樣品喺咪有硝酸根離子；但喺，如果樣品裡面有亞硝酸根離子，會干擾反應。

呢個試驗跟下面嘅步驟做（以硝酸鋅為例）：

#下面兩個反應一齊：
#:  Zn(NO3)2 + H2SO4 → ZnSO4 + 2HNO3
#: 2 FeSO4 +  H2SO4 →  Fe2(SO4)3 + H2
#硝酸分解嘅溫度由濃硫酸提供：
#: 4 HNO3 → 2 H2O + 3 O2 + 4 NO
#Fe(NO)SO4會喺進行反應嘅溶液裡面產生一個棕色環，從而令硝酸根離子嘅存在很易識別：
#: 2 Fe2(SO4)3 + 2 H2 + 4 NO → 4 Fe(NO)SO4 + 2 H2SO4

另一種檢測硝酸根離子嘅方法用（Cu/Al/Zn）。呢種合金喺一種還原劑，可以喺鹼性條件下將硝酸根離子還原做游離嘅氨：
: 3 NO3− + 8 Al + 5 OH− + 18 H2O → 3 NH3 + 8 [Al(OH)4]−

## 睇埋
*硝酸
## 資料來源
油魚

**油魚**係好似棘鱗蛇鯖同異鱗蛇鯖呢啲含有大量叫「蠟酯」嘅油脂嘅帶鰆科魚，響世界各熱帶同溫帶海洋都搵到。油魚有好多唔同稱呼，譬如「**圓雪（鱈）**」、「**仿雪（鱈）魚**」、「**白玉豚**」、「**牛油魚**」，而香港政府就建議統一叫「**蠟油魚**」。

油魚嘅蠟酯雖然冇毒，但人體好難消化。食咗油魚之後，啲油會喺條直腸堆積，大約半粒鐘之後突然會開始肚痾，屙出嘅屎夾埋一大堆橙黃色、好難聞嘅油，一般痾足兩日先會好返。所以，好多國家都禁售或者唔建議國民食油魚，但係有無良商人會用油魚扮貴好多嘅鱈魚去賣。

## 參考
Favicon

**Favicon** 係**favorite icon**嘅減筆，又叫**website icon**、**shortcut icon**、**url icon**同**bookmark icon**， 係一個16×16或者32×32像素嘅圖示檔案，當打開一個網頁嗰陣時會喺網址列(Address bar)旁顯示，或者出現喺分頁鍵(Tab)同書籤度。唔同網站會放唔同嘅圖示來做自己網站嘅標識。
意粉

**意粉**（），又叫**意大利粉**，係一種意式麵，用小麥磨粉整嘅意大利式粗麵。個形似瀨粉，不過黃色。

## 中文名
雖然唔係麪又唔係米粉，不過叫慣咗「意大利粉」。
意式麪

**意式麪**（，俗寫做**意式麵**；喺廣東又叫做「意大利粉」）指各種嚟自意大利嘅粉，不過黃色嘅，通常用麪粉同水整，有時會落埋雞蛋整。意式麪有好多唔同花臣，譬如長條型嘅意粉、半月型有窿嘅通心粉、波浪型嘅螺絲粉咁。

## 廣東話名
雖然唔係麪又唔係米粉，不過叫慣咗「」，譬如「通心粉」、「螺絲粉」。

## 一覽
*意粉
*扁意粉
*蜆殼粉
*螺絲粉
*通粉
*長通粉
*闊麪
*飲筒粉
*字母粉
*意大利雲吞
## 睇埋
*Creepypasta
樊俊朗

**樊俊朗**係個重慶西南政法大學商學院嘅香港留學生，參加過民建聯少年兵，2009年聖誕日劉曉波因零八憲章被判監十一年之後，佢喺學院貼大字報撑佢。

佢其後喺國立台灣大學讀政治系，不時對中國政府做嘢方法講出批評。

## 參攷
通粉

**通粉**（意大利文：**Macaroni**，又叫做**通心粉**）係意式麵，好短，半月形，中間通窿。除咗西方之外，喺香港嘅茶餐廳同快餐店都成日見到。

## 成份同製造
通心粉係由小麥經過粉碎、膠化、加味、擠壓、烘乾嘅工序製成，含有蛋白質、碳水化合物、維生素等。

## 品種
通心有過百款式，以下係依外形分類嘅例子：
* 螺旋通心粉
* 彎管通心粉
* 長管通心粉
* 斜管通心粉
* 貝殼通心粉
* 車輪通心粉
* 餃型通心粉

## 參考
* 香港中小企常用食物資料庫：通心粉
螺絲粉

**螺絲粉**（意大利文：**Gemelli**，又叫**扭扭粉**）係意式型，好似螺絲咁。除咗西方之外，香港茶餐廳同快餐店都成日見到。
明尼阿波利斯－聖保羅國際機場

**明尼阿波利斯－聖保羅國際機場**（英文：***'）係[[美國]][[明尼蘇達州]][[明尼阿波利斯]]同[[聖保羅 (明尼蘇達州)|聖保羅]]嘅[[國際機場|國際]][[機場]]，喺嗰個州甚至成個[[上中西部]]（包括明尼蘇達、[[艾奧瓦]]、[[南達科他]]、[[北達科他]]同埋[[威斯康辛]]五州）最大、最繁忙嘅機場，曾經叫做'''沃爾德－張伯倫飛行場'''（英文：***'）。家下係西北航空嘅樞紐機場。

## 參考資料
貞觀之治

**貞觀之治**，係指唐太宗在位嗰陣嘅政績。因為制度建立好，唐太宗又識用人，又自我剋制，使到普天下出現安定嘅局面。當時年號叫「貞觀」（627年－649年），所以叫「貞觀之治」。
天山苓菊

**天山苓菊**（學名：）喺菊科苓菊屬嘅植物。分佈喺俄羅斯同埋中國大陸嘅新疆等地，生長喺海拔2,100米嘅地區，成日生長喺山地陽坡，家下仲未由人工引種栽培。

## 參考文獻

*
潮爆大狀描寫嘅訴訟

潮爆大狀喺一套由香港無綫電視製作嘅時裝法律劇，喺2006年出街。套劇裡面有很多訴訟，下面就喺例子：

## 倪承坤不小心駕駛案

:案件類別：刑事
:控方：香港政府
:辨方：倪承坤
:被控違反：香港道路安全條例374條（第37條－危險駕駛，第56條－發生意外後不顧而去和沒有向警察報案），倪承坤否認所有控罪。
:控方律師：蔣思庭大律師（代表香港律政處）
:辨方律師：蔣文滔資深大律師
:判處：罪名不成立


### 案件背景
辨方倪承坤同一名女子喺夜晚嘅時候，因為希望避開娛樂記者，在街上面高速駕駛，撞到一個駕駛電單車嘅中國籍男子。

### 審訊過程

蔣文滔以電單車司機冇睇清倪承坤嘅樣，同埋冇睇到倪承坤駕駛嘅私家車嘅車牌為理由，等法官判處倪承坤罪名唔成立。呢個係蔣文滔第31次訴訟不敗。

## 霸佔樓宇案

:案件類別：民事
:控方：倪承坤
:辨方：沈詠梅	，方劍蘭，余翠竹，錢美菊
:控方律師：蔣文滔資深大律師
:辨方律師：程志傑大律師（代表香港法律援助處）
:判處：控方得直。辨方要搬出單位。


### 案件背景
沈詠梅，方劍蘭，余翠竹，錢美菊在一棟戰前舊樓住咗好耐。舊樓由已故商人倪發先生擁有。而家，倪發先生嘅遺產繼承人倪承坤先生要四位當事人即刻搬出單位。

### 審訊過程
原本，香港的房地產法說明一個人喺人哋嘅產業居住12年，而原來嘅業主冇對產業執行擁有權嘅話，住喺嗰個產業嘅人可以利用逆權佔有嘅法律權利佔有產業。但係，蔣文滔後來搵到證據，顯示已故嘅倪發先生同余翠竹女士有唔正常嘅關係，同埋顯示倪發一直對呢棟舊樓執行擁有權。法官最後判倪承坤控告得直。呢個係蔣文滔第32次訴訟唔輸。

## 林家信襲警案
### 第一次審訊

:案件類別：刑事
:控方：香港政府
:辨方：林家信
:被控違反：香港法例212條（第36條－意圖犯罪而襲擊或襲警等罪），林家信否認控罪。
:控方律師：*沒有交代*
:辨方律師：林家信（自辨）
:判處：罪名成立。林家信不服，要求上訴。


#### 案件背景
林家信，一名貨車司機，被警察控告於晚間時份襲擊一名警員。雖然林家信沒有受過高等教育和沒有任何法律經驗，他選擇自辨。

#### 審訊結果
林家信罪名成立，但林家信不服，選擇上訴。法官亦建議林家信在上訴期間別再自辨，請用一位律師。

### 第二次審訊

:案件類別：刑事
:控方：香港政府
:辨方：林家信
:被控違反：香港法例212條（第36條－意圖犯罪而襲擊或襲警等罪），林家信上訴。
:控方律師：*名字沒有交代，但是律師是一名女性律師*
:辨方律師：蔣思庭大律師（代表香港法律援助處）
:判處：罪名不成立。


#### 審訊過程、結果
蔣思庭大律師指出，因為林家信在沒有任何法律經驗底下自辨，令到案件判決並不安穩。加上，因為在此案內被襲的警員不是軍裝警員，而是便衣警察，令到其他人不可以界定這些人是平民還是警察。最後，法官判處罪名不成立。

## 倪承坤襲擊案

:案件類別：刑事
:控方：香港政府
:辨方：倪承坤
:被控違反：香港法例212條（第19條－傷人或對他人身體加以嚴重傷害），倪承坤否認控罪。
:控方律師：袁定方大律師（代表香港律政處）
:辨方律師： 蔣文滔資深大律師
:判處：證據不足，撤消控告。
筆克遠東

**筆克遠東集團有限公司**（**Pico Far East Holdings Limited**，）係香港上市公司，主業展覽同埋項目市場推廣服務業，喺1969年成立。開曼群島公司註冊，主席係謝松發，寫字樓喺大埔工業村大發街筆克大樓

## 資料來源




## 睇埋
* 香港展覽業
* 展覽會

## 出面網頁
* 笔克环球服务有限公司
甲烷

**甲烷**（，）係烴（讀汀），係有機化合物，可以做燃料。佢係烷之中最輕。一甲烷分子，由一碳四氫原子化合，由四支單鍵聯埋，符號**CH₄**。

類:易燃物品
類:易爆物品
玄武門之變

**玄武門之變**係唐一場政變，響李淵在位其間，王室爭奪皇帝之位，最後由二仔李世民得皇位，而太子李建成同四仔李元吉死響政變。

由於李淵對自己繼承人嘅問題一再反覆，導致佢三個仔李建成、李元吉、李世民之間嘅衝突。事後李淵將皇帝位讓畀李世民，自己退位為太上皇。

## 原因
早喺唐朝立國嗰陣，李淵就已經立咗大仔李建成做太子。但因為李建成成日沉迷酒色，反而二仔李世民功勛卓著，李淵覺得唔對路，想立二仔李世民。李建成知唔妥，就搵咗細佬李元吉一齊對抗李世民，結果兄弟之間矛盾越來越犀利。

## 經過
626年李世民、李建成幾兄弟開始起兵。李世民先行向李淵告密，指李建成同李元吉同後宮有大傷禮俗嘅關係。李淵決定召李建成同李元吉審問。無耐李建成、李元吉入朝，李世民一方面帶咗佢手下尉遲恭、長孫無忌、房玄齡、杜如晦等人入朝見李淵，一方面喺京城玄武門設兵埋伏。李建成、李元吉一入大門，知有唔妥，無耐重見到李世民。李元吉開始用弓箭射李世民，李世民還擊，結果射死咗李建成。李元吉本來想再射李世民，但最後畀尉遲恭射死咗。

李淵知道咗呢件事之後大為震驚，召見咗李世民。李世民要求李淵相讓，最後李世民成功坐上皇位。

## 影響
李世民經過呢件事成功登上皇位，是為唐太宗，開創咗「貞觀之治」。
史卡拉第

**朱塞佩•多梅尼科•斯卡拉蒂**（，）係意大利那不勒斯王國作曲家，音樂以巴洛克風格為主。

佢阿爸亞曆山德羅•斯卡拉蒂同埋兄弟彼得羅•菲利波•斯卡拉蒂都係作曲家。
神田 (千代田區)

**神田**喺日本東京都千代田區東北部嘅一個地名。過去喺東京市神田區。「神田人」有時就係江戶人嘅代名詞。神田嘅神保町擁有世界上最大嘅舊書店街。

## 町名
冠上「神田」嘅現町名

*神田相生町
*神田淡路町
*神田和泉町
*神田岩本町
*神田小川町
*神田鍛冶町


*神田北乘物町
*神田紺屋町
*神田佐久間河岸
*神田佐久間町
*神田神保町


*神田須田町
*神田駿河台
*神田多町
*神田司町
*神田富山町


*神田錦町
*神田西福田町
*神田練塀町
*神田花岡町
*神田東紺屋町


*神田東松下町
*神田平河町
*神田松永町
*神田美倉町
*神田美土代町


未冠上「神田」嘅現町名

*內神田
*外神田


*西神田
*東神田


*岩本町
*鍛冶町


*猿樂町
*一ツ橋（2丁目）


*三崎町


## 睇埋
*神田
*神田川
*駿河台
史嵩之

**史嵩之**（），係南宋大臣，南宋大臣史進翁嘅孫仔、南宋大臣史彌遠族侄仔（老頭係鄭國文靖公史彌忠），字**子申**，號**野樂**，慶元府鄞縣（今浙江寧波）人，同時亦係香港商界左派名人查懋成夫人（查史美倫）嘅遠祖。

## 履歷
*摘自《[[宋史]]》*

嘉定十三年，登進士第，調光化軍司戶參軍。

嘉定十六年，差充京西、湖北路制置司準備差遣。

嘉定十七年，升幹辦公事。

寶慶三年，主管機宜文字，通判襄陽府。

紹定元年，權知棗陽軍。

紹定二年，遷軍器監丞兼權知棗陽軍，尋兼制置司參議官。

紹定三年，除京西轉運判官兼提舉常平兼安撫制置司參議官。

紹定四年，遷大理寺少卿兼京西、湖北制置副使。

紹定五年，加大理卿兼權刑部侍郎，升制置使兼襄陽府知府。

紹定六年，遷刑部侍郎。

端平元年，乞祠，歸養田裏。起知隆興府兼江西安撫使。召權刑部尚書。出任平江府知府，進淮西制置使兼沿江制置副使，兼知鄂州，兼湖、廣總領兼淮西安撫使。

嘉熙元年，除京西荊湖安撫制置使。

嘉熙二年，拜參知政事。

嘉熙三年，拜右丞相兼樞密使、都督兩淮四川京西湖北軍馬。

淳祐四年，遭父喪，奪情起複，因主和議，為公論所不容，閒居十三年。

寶祐四年瓜老襯，封魯國公，謚號**莊肅**，宋恭帝德祐初年，追奪謚號。

## 著作
著有《野樂編》，已佚。

《甬上宋元詩略》載其《雪後》詩雲：“同雲收萬里，斜日已三竿。有鳥皆潛跡，無風尚送寒。晴稽如下雨，祐澗忽鳴湍。漸覺山河複，方知世界寬。”

《全宋詩》卷三一六一，錄其詩三首。

文收錄入《全宋文》，卷七六八四。

## 參考
事蹟睇下《宋史》卷四一四本傳、《延祐四明志》卷五。 

類:寧波人
水富

**水富縣**喺中華人民共和國雲南省昭通市下屬嘅一個縣。面積319平方公里，2009年人口9.75萬人，國土面積439.8平方公里。縣政府駐向家壩鎮。

家下轄下：向家壩鎮；太平鄉同兩碗鄉。國有大型化工類上市公司——雲天化股份公司同埋西部大峽谷溫泉景區坐落喺水富縣向家壩鎮。起緊嘅向家壩水電站係喺水富縣城上游。
黃巢

**黃巢**係齊國開國君主，即係**大齊皇帝**。佢響大唐末期反抗大唐，攻入大唐京城長安，自立為帝。但係佢在位時間好短，無耐畀唐軍反擊，畀部下殺死。黃巢帶軍四處流徒，軍人所到之處姦淫擄掠濫殺乜都齊，長江，黃河流域因戰亂而大受破壞，令原本千瘡百孔嘅大唐更加垂危，史稱「黃巢之亂」。

## 生平
黃巢係曹州冤句人，以賣鹽為生。

唐僖宗乾符二年（875年），黃巢同其他人召集咗幾千人響應王仙芝作反，之後黃巢嘅兵力增加到幾萬人。

乾符五年（878年），王仙芝被殺，佢嘅殘軍加入埋黃巢度。之後黃巢軍渡過長江南下。同年十二月，黃巢攻陷福州。

879年九月，黃巢軍攻陷廣州。黃巢喺嶺南嗰陣，軍中有成三四成人病死咗，於是佢就聽佢部下提議，離開嶺南北上。黃巢軍一直打到去湖北，但係喺879年十一月響荊門畀唐軍大敗，黃巢軍損失過半，但係唐軍指揮官劉巨容覺得如果喺依個時候消滅黃巢，朝廷就會過橋抽板，不如放過黃巢，對自己仲有利。之後黃巢轉向東面發展，兵力又增加至20萬人。

880年十一月，黃巢軍攻陷洛陽。十二月，唐僖宗離開長安，之後黃巢軍攻入長安。同月黃巢喺長安登基做皇帝，國號「大齊」。

881年正月，唐僖宗去到成都。四月，唐軍一度收復長安，但係之後畀黃巢軍大敗，黃巢軍再次控制長安。

882年九月，黃巢部下朱溫歸順唐朝，之後朝廷賜佢新名「全忠」。

883年四月，李克用等唐軍收復長安。黃巢軍退出關中之後，進攻蔡州，打到守蔡州嘅節度使秦宗權投降。之後黃巢軍進攻陳州，一直打到中和四年（884年）四月，陳州先至解圍。五月，李克用同其他唐軍喺王滿渡大破黃巢軍，黃巢好多部下都向唐軍投降。李克用繼續追擊到冤句先至唔再追落去。

884年六月，黃巢已經去到窮途末路，就叫部下殺咗自己。

## 參考
國家面積一覽

根據世界唔同**國家（或地區）**行政區面積大細排嘅一覽表。下表入面數值單位都係平方公里。

## 參考
教宗

**教宗**（），又譯做**教皇**，係基督宗教入面天主教會領袖，包括羅馬天主教會同東儀天主教會。當今教宗係良十四世，2025年上任。

教宗嘅完整頭銜係：「羅馬主教，基督嘅代表，眾門徒嘅主嘅後繼者，最高祭司（教宗），西方嘅宗主教，意大利首席主教（主教長），羅馬省大主教同埋都主教（總主教），梵蒂岡城國元首同埋天主所有僕人嘅僕人」，不過教會好少會用。天主教認為教宗係頭位羅馬主教聖伯多祿嘅後繼，所以一開始就叫佢做「伯多祿嘅代表」，直至5世紀先改叫更加具權威「基督嘅代表」。

教宗亦係梵蒂岡嘅國家元首。

## 睇埋
*教宗一覽
*教宗名號
中央銀行

**中央銀行**係負責管一個地區或者國家貨幣、信貸，同監察金融體系。亦係國家貨幣政策制訂同執行者。 

## 各地中央銀行舉例
### 亞洲
* ：中華民國中央銀行 1928年11月1號成立
* ：中國人民銀行 1948年12月1號成立
* 香港：香港金融管理局 1993年4月1號成立，行使中央銀行部分職能，除咗10蚊由佢發行之外，發鈔由匯豐銀行、渣打銀行同中銀香港負責
* ：澳門金融管理局 1989年6月12號成立
* ：日本銀行 1882年6月 成立
* ：韓國銀行 1950年6月12號成立
* ：新加坡金融管理局 1971年成立
* ：印度儲備銀行
* ：馬來西亞國家銀行
* ：泰國中央銀行
* ：越南國家銀行
*  朝鮮日治時期：朝鮮銀行
* ：蒙古銀行
* ：伊朗中央銀行

### 歐洲
* ：英倫銀行 1694年成立
* ：德意志聯邦銀行 1957年成立
* 歐元區：歐洲中央銀行 1998年6月1號成立

### 美洲
* ：聯邦儲備局 1913年成立
* ：加拿大中央銀行 1934年成立

### 大洋洲
* ：紐西蘭儲備銀行 1934年成立